Kfz-Kennzeichen (Deutschland)

S **Auto-Nummèrèschild** (amtssprõchlich. au **Kfz-Kennzeichè**) isch z Dütschland diè amtlichi Kennzeichnung vo Faarzüüg für Autos un Auto-Ahänger lut dè Faarzüüg-Zuèlassungsvoordnung (FZV), wo vo dè Chraftfaarzüüg-Zuèlassungsschtell uusgää wörd. S Auto-Nummèrèschild bschtòt us èm Unterscheidungszeichè (ein bis drei Buèchschtabè, z.&nbsp;B. RA) un dè Erkennungsnummèrè (ein odder zwei Buèchschtabe un bis zu vyr Ziffèrè, z.&nbsp;B. KL 8136). Für zuèlassungspflichtigi Chraftfaarzüüg dièned si zämmè mit dè Faarzüügschii als Nõchwys für d Zuèlassung vo Faarzüüg für dè Strõßèvokeer durch è örtlich un sachlich zuèschtändigi Strõßèvokeersbehördè (je nõch Woonsitz bzw. Unternämmenssitz). Faarzüüg, für diè è allgemeini Bedrybserlaubnis odder Tǜpgeneemigung langèd (zuèlassungsfreyi Faarzüüg), hèn è Vosicherungskennzeichè. Sèll gildet zuèlassungsrächtlich nit als amtlichs Kennzeichè, wo vo dè Auto-Haftpflichtvosicherung uusgää wörd. Dè Begriff Auto-Nummèrèschild stòt glychermaßè für diè alphanumerischi Zeichèchetti wiè au für s eigentliche Nummèrèschild.

D Lischtè vo dè dütschè Nummèrèschilder enthaaltet alli zur Zit feschtglaitè Unterscheidigszeichè, inklusyv vo allnè ehemòls uffghobbènè un nõch dè Änderung vo dè Faarzüüg-Zuèlassungsvoordnung 2012 widder ygfüürtè Unterscheidigszeichè. Zuè dè uffghobbènè Unterscheidigszeichè, also söttigè, wo nimmi zuèdeilt wörrèd dürfè, luèg d Lischtè vo dè dütschè Nummèrèschilder, wo nimmi uusgää wörrèd. Zu allnè z Dütschland bisher uusgääènè Unterscheidigszeichè mit Aagabè zuè dè Zitrüüm luèg d Lischtè vo allnè dütschè Nummèrèschilder.

## Gschichtè
I dè dütschè Staatè hèn è baar örtlichi Behördè zwǜschè 1870 un 1890 wègè mee un mee Fäll vo Fahrerflucht aagfangè, Nummèrèschilder für Fahrräder vorzschriibè, wo lokal uusgää worrè sin un sich farblich unterschiddè hèn. Im Johr 1896 sin z Baddè èrschti Nummèrèschilder an èm Automobil fescht gmacht worrè. Am 1. Oktobèr 1906 isch diè èrschte einheitlichi Regelung erlõ worrè, wo am 1. Oktober 1907 für diè 26 Länder vom Dütschè Rych in Chraft drèttè. 10.115 Pkw, 15.954 Chrafträder un 957 Lkw sin dörtzmòl zuèglõ worrè.

Diè einheitlichè Nummèrèschilder vo dè Länder im Dütschè Rych hèn bin è baar größèrè Länder mit èrè römischè Ziffèrè für s Territorium aagfangè – I&nbsp;=&nbsp;Preußè, II&nbsp;=&nbsp;Bayern bis VI&nbsp;=&nbsp;Elsaß&nbsp;– gfolgt von èm Buèchschtabbè für dè Vowaltungsbezirk – I&nbsp;A&nbsp;=&nbsp;Bèrlin, II&nbsp;A&nbsp;=&nbsp;Münchè, III&nbsp;A&nbsp;=&nbsp;Stuègètt&nbsp;… – un zum Schluss è Ziffèrèfolge. Im Könnigrych Sachsè isch d Kennung anderscht ummè uffbaut gsi: ooni Buèchschtabbèfolge, nu übber römischi Ziffèrè vo I bis V. D Nummèrèschilder von è baar chlynerè Staatè hèn irem Nammè entschprèchend ein odder zwei Buèchschtabbè, wiè A für Anhalt (zum Deil gfolgt von èrè römischè Ziffèrè). Drunter diè freiè Hanseschtädt Bremè, Hamburg un Lübegg, mit dè Nummèrèschilder HB, HH, HL, wo (mit Unterbrechig i dè Bsatzungszit) bis hüt erhaaltè blibbè sin.

Nõch èm Zweitè Wältchrièg sin d Kennzeichè i dè Bsatzungszonè aafänglich farblich unterschiddè worrè – schwarz uff orangefarbenem Grund: amrikanischi Zonè, schwarz uff rotem Grund: französischi Zonè, schwarz uff blauem Grund: britischi Zonè, un i dè sowjetischè Zonè isch schwarz uff wyßem Grund übrig blibbè. 1947 hèn diè alliyrtè Bsatzungsmächt è einheitlichs Sischteem bschlossè, wo ab 1948 ygeführt worrè isch. Diè neuè Nummèrèschilder i dè vyr Bsatzungszonè sin jetzt einheitlich mit wyßer Schrift uff schwarzem Grund gmacht gsi, dènnè iri Regischtriyrnummèrè hèt jewyls vornè zwei Buèchschtabbè (wo übèrènand gschribbè worrè sin) für dè Vowaltungsberych ghaa, z.&nbsp;B. *BR* für diè Britischi Zonè Rhyland odder *AB* für diè Amrikanischi Zonè z Bayern. Sèlli Nummèrèschilder hèn bis zu dè Yfüürung vo eignè Sischteem i dè Nõchchriègsschtaatè Bundesrepublik Dütschland un dè DDR goltè.

Im Septembèr 1949 hèt d *Verwaltung für Verkehr des Vereinigten Wirtschaftsgebietes* z Offèbach d Länder druff hygwisè, dass es geltende Kfz-Kennzeichèsischteem nimmi dè zuènämmendè Motorisyrig gwachsè sig. Èrscht mit dè am 14. März 1956 publizyrtè *Verordnung zur Änderung von Vorschriften des Verkehrsrechts* sin sèlli für Dütschland un Wescht-Bèrlin ygfüürt worrè; d DDR hèt schu 1953 è eignes Sischteem ygfüürt, wa au wyß mit schwarzè Raamè un DIN-Schrift gsi isch.

## Entwicklung sit 1956

S hütige Sischteem isch z Dütschland am 1. Juli 1956 ygfüürt un nõch dè Widdervoeinigung 1990 mit lychter Vozögerung am 1. Januar 1991 au uff diè neuè Bundesländer übberdrait worrè. Uusgschtaltung un s Hèrrèmachè vo dè amtlichè Nummèrèschilder sin i dè  Faarzüüg-Zuèlassungsvoordnung vom 25. April 2006 greglèt.

Zur Zit exischtyrèd z Dütschland zwei unterschydlichi Versionè vo dè Nummèrèschilder. Gmeinsam isch ènè diè schwarz Schrift uff wyßem Grund mit schwarzer Raamèlinniè. S handlèt sich dõdeby zum eintè um diè älterè, sit 1956 vowendetè DIN-Nummèrèschilder, benamst nõch irer Schriftart, wo nõch DIN&nbsp;1451 (Mittelschrift) feschtglait isch un diè 1949 voeinheitlichtè Schilder vo dè drei weschtlichè Bsatzungszonè (wyßi Schrift uff schwarzem Grund) abglöst hèn. Zum andrè um diè neuè Euro-Nummèrèschilder, wo d FE-Schrift (FE&nbsp;=&nbsp;fälschungserschwèrend) bruuchèd. Bi sèllèrè sin d Buèchschtabbè dütlicher vonènand voschiddè wiè bi dè aaltè DIN-Schrift, sodass es Fälschè schwèrer wörd un diè automatischi Erkennung mit Kamerasischteem erlychterèt wörd (luèg au Mautbrugg, Lkw-Maut). Mit dè Yfüürung vo dè FE-Schrift isch es durch jewyligi Änderung vo dè Strõßèvokeers-Zuèlassungs-Ordnung, wo bis zum Inchraftdrèttè vo dè Faarzüüg-Zuèlassungsvoordnung au d Zuèlassung vo Faarzüüg z Dütschland reglèt, möglich, für diè laufendi Erkennungsnummèrè auch d Buèchschtabbè *B, F, G, I, O* un *Q* z vowendè, wo urschprünglich wegè dè Vowechslungsgfòòr gschperrt gsi sin. Sèllèwäg stòn bi dè Vogaab vo Nummèrèschilder dütlich mee Kombinationè zuè Vofüègung. D Euro-Nummèrèschilder sin s èrschte Mòl 1994 vo Bèrlin un Brandèburg vowendet worrè, nò bevor si dütschlandwit Vowendung gfundè hèn. Sit èm 1.&nbsp;Novembèr 2000 sin bi Neuzuèlassungè nu no d Euro-Nummèrèschilder am Faarzüüg aazbringè (ußer Bundeswehr-Faarzüüg), wa allerdings in Einzelfäll nit immer dè Fall gsi isch.

Èn witterè Vorteil vo dè Euro-Nummèrèschilder isch, dass bi Reisè innerhalb vo dè Europäischè Union sowiè i d Schwiz uff s ovale Nationalidätszeichè (z.&nbsp;B. *D*) hinnè am Auto vozichtet wörrè cha.

Am 29. Septembèr 1989 sin reflektyrendi Auto-Nummèrèschilder (spezièlli Foliè für diè bsunders starkè Lichtreflexion am wyßè Flächèhintergrund) für Neuwägè un auch für Faarzüüg mit bschädigtè Schilder ygfüürt, wo s scho sit 1967 uff èm Merkt gää hèt un für diè sich nu 15&nbsp;Brozènt vo dè Autobsitzer freiwillig entschiddè hèn. È Uusnaam bildèt sus militärtagtischè Gründ d Faarzüüg vo dè Bundeswehr. Sèlli reflektyrendè Kennzeichè söllèd für mee Sicherheit sorgè, byschpillswys für Faarzüüg, wo oone Licht i dè Dämmerung odder bi schlechtem Wetter faarèd, sowiè bi nèm Uusfall vom Schlusslicht. Mit dè Yfüürung vo dè neuè Sicherheitsnummèrèschilder hèt s au è Priiserhöhung vo i dè Regel 20 uff 40&nbsp;DM pro Nummèrèschildersatz gää.

## Uffbau
Diè hütigè dütschè Auto-Nummèrèschilder sin wiè Euro-Nummèrèschilder uusgfüürt. Si bschtôn uss zwei Deil:
* èm *Unterscheidungszeichè* uss bis zu drei Buèchschtabbè,
* d *Erkennungsnummèrè* uss eim odder zwei Buèchschtabbè sowiè bis zu vyr Ziffèrè.
Zämmè sin s abber maximal acht Zeichè, bi Saisonkennzeichè maximal sibbè Zeichè. Bi Kennzeichè mit zwei Ziilè, wo bi Chrafträder odder au mèngmòl au bi Autos hinnè aabrocht sin, sin abber uss Blatzgründ au bi Schmalschrift nu insgsamt sibbè Zeichen erlaubt. Zwǜschè m Unterscheidungszeichè un dè Erkennungsnummèrè git s Blatz für d Brüèfblakettè un s Sigel vo dè Zuèlassungsbhördè. Uff dè Bindeschtrich nõch èm Unterscheidungszeichè isch ab dört denn vozichtet worrè.

Anderscht wiè in è baar anderè Staatè sin d Kennzeichè im Faarzüüg un nit im Halter zuègordnet. Uss sèllèm Grund gòt s Kennzeichè bi Voüßerung uff dè neue Halter übber, voruusgsetzt, dè Vokäufer meldet s Faarzüüg vor èm Vokaufè ab un dè Käufer mit èm neuè Kennzeichè widder aa.

Z Dütschland git s, anderscht wiè zum Byschpill z Lièchtèschtei odder in è baar Kantön vo dè Schwiz, keini allgemein yseebarè Lischtè, uss wellènè aahand vum Kennzeichè uff dè Halter gschlossè wörrè cha.

Dè Zitpungt vo dè Zuèlassung isch nit im Kennzeichè vomèrkt. Allerdings vogän vill Zuèlassungsschtellè (zum Byschpill Erlangè, wenn kei Wunschkennzeichè beaadragt wörd) d Kennzeichè nõch èm (früèner in Paragraf 23 Abs. II Satz 4 i. V. m. Aalaag II vo dè StVZO vorgäènè) fortlaufendè Sischteem (vgl. Abschnitt Erkennungsnummèrè, Gruppè a bis e), sodass dõdurch grob uff dè Zitruum vo dè Zuèlassung gschlossè wörrè cha.

### Unterscheidungszeichè
D Unterscheidungszeichè bschtôn uss eim, zwei odder drei Buèchschtabbè:
* für dè Vowaltungsbezirk vo dè Zuèlassungsbhördè, wo s Faarzüüg sin regelmäßigè Standort hèt odder
* für d Faarzüüg vo dè Bundes- un Landesorgaan, vo dè Bundesbolizei, dè Wasserschutzbolizei, dè Bundesaaschtalt vom Technischè Hǜlfswärch, dè Bundesweer, vom Diplomatischè Corps im Inland un dè bevorrächtigtè internationalè Organisationè (zum Byschpill NATO).

D Unterscheidungszeichè vo dè Vowaltungsbezirk wörrèd uff Aadrag vo dè Länder vum Bundesvokeersminischterium feschtglait odder uffghobbè. D Feschtlegung un Uffhebung vo dè Unterscheidungszeichè wörd im Bundesaazeiger publizyrt. D Buèchschtabbèkombination von èm Unterscheidungszeichè darf nit gegè diè guètè Sittè voschtoßè. Uff Aadrag chönnèd d Vowaltungsbezirk sit èm 1. Novembèr 2012 infolg vo dè Kennzeichèliberalisyrung mee als ei Unterscheidungszeichè füürè, woby nu söttigi Unterscheidungszeichè beaadrait wörrè dürfèd, wo vor èm 25. Oktobèr 2012 vogää worrè sin. Kennzeichè, wo s Unterscheidungszeichè uffghobbè isch, dürfèd bis zuè dè Ußerbedrybsetzung vom betroffenè Faarzüüg wittergfüürt wörrè.

**Umkennzeichnung**

Wenn dè Standort von èm Faarzüüg in èn andrè Vowaltungsbezirk volait worrè isch, hèt dört bis Èndi 2014 i jeddem Fall è neus Kennzeichè beaadrait wörrè müèsè (Umkennzeichnungspflicht). Sit èm Septembèr 2008 chönnè d Bundesländer entscheidè, ob bi nèm Wechsel in èn andrè Zuèlassungsbezirk innerhalb vom eignè Land neui Kennzeichè zuèdeilt wörrè müèn odder nit. Sit èm 1. Januar 2015 isch d Umkennzeichnungspflicht bundeswit wägkait.

### Erkennungsnummèrè
D Erkennungsnummèrè bschtòt uss
* eim odder zwei Buèchschtabbè. Möglich sin alli dütschè Großbuèchschtabbè ußer dè Umlut *Ä*, *Ö* un *Ü*. Deilwys sin nit alli Kombinationè möglich (luèg au dè Abschnitt *[[#Verschiedenes|Voschidnes]]*). Bi Bhördènummèrèschilder keit sèllè Berych wäg;
* eim bis vyr (abwychend bis zu sechs) Ziffèrè ooni füürendi Null. Bis zu sechs Ziffèrè wörrèd vogää, wenn s diè einzigè Unterscheidungsmerkmôler innerhalb von èm Gebièt sin. Sèll chunnt bi Bhördèkennzeichè vor, well dört d Buèchschtabbè fäälèd.

Gmeinsam mit èm Unterscheidungszeichè darf s Kennzeichè nimmi mee wiè acht Stellè haa, d.&nbsp;h. bi Unterscheidungszeichè mit drei Buèchschtabbè darf d Erkennungsnummèrè högschtens füüf Zeichè lang sy.

Ab èm 1. Juli 1956 sin znägscht nu diè folgendè 20 Buèchschtabbè vowendet worrè: A, C, D, E, H, I, K, L, M, N, P, R, S, T, U, V, W, X, Y un Z. Mit Wǜrkung vom 7. Novembèr 1956 isch statt èm Buèchschtabbè I nu no dè Buèchschtabbè J vowendet worrè. Mit Wǜrkung vom 12. Auguscht 1992 sin zuèsätzlich diè drei Buèchschtabbè B, F un G un sit èm 26. Mai 2000 au d Zuèteilung vo dè Buèchschtabbè I, O un Q zuèglõ worrè.

Mèngmòl cha mò a dè Aazaal vo dè mittlerè Buèchschtabbè un dè Ziffèrè dè gnauere Zuèlassungsbezirk ermittlè. *(luèg [[Liste aller deutschen Kfz-Kennzeichen mit einer Gebietseinteilung|Lischtè vo allnè dütschè Nummèrèschilder mit èrè Gebiètsydeilung]])*. Sèll Sischteem bruèt dõdruff, dass diè möglichè Erkennungsnummèrè in Gruppè ydeilt sin:
* Gruppè a (früèner *Ia*): 1 Buèchschtabbè, 1–3 Ziffèrè, also *A 1* bis *Z 999* → 26 × 999 = 25.974 Möglichkeitè
* Gruppè b (früèner *Ib*): 2 Buèchstabbè, 1–2 Ziffèrè, also *AA 1* bis *ZZ 99* → 26 × 26 × 99 = 66.924 Möglichkeitè
* Gruppè c (früèner *II*): 2 Buèchstabbè, 3 Ziffèrè, also *AA 100* bis *ZZ 999* → 26 × 26 × 900 = 608.400 Möglichkeitè
* Gruppè d (früèner *IIIa*): 1 Buèchschtabbè, 4 Ziffèrè, also *A 1000* bis *Z 9999* → 26 × 9000 = 234.000 Möglichkeitè
* Gruppè e (früèner *IIIb*): 2 Buèchstabbè, 4 Ziffèrè, also *AA 1000* bis *ZZ 9999* → 26 × 26 × 9000 = 6.084.000 Möglichkeitè

Diè aagäènè 7.019.298 Kombinationsmöglichkeitè sin theoretisch z erreichè. È baar Kombinationè sin wiè unerwünschti Erkennungsnummèrè gschperrt, sodass diè Gsamtzaal vo dè tatsächlich bruuchbarè Möglichkeitè chlyner isch als obbè aagää.

Sèlli Gruppè findèd Vowendung byschpillswys bi dè Zuèwysung vo dè glychè Unterscheidungszeichè an è chraisfreii Stadt un a dè umligendè Landchrais (Byschpill: *KS*, *FÜ*, *HN*, *MZ*, *PS*), bi dèm sich d Zuèordnung zuè Stadt odder Land uss dè Gruppè ergit. Abber au bi dè Neuzuèdeilung vo Unterscheidungszeichè sin si relevant. I dè aaltè Bundesländer isch meischtens eim vo zwei Bezirk mit glychèm Kennzeichè znägscht nu Gruppè c zuègordnèt worrè. Um au chürzeri Kennzeichè z ermöglichè, hèn sèlli Bezirk normalerwys alli sèbbi Nummèrèschilder vo dè Gruppè a un b zuègordnèt, wo diè urschprünglich nit vogäènè Buèchschtabbè *B*, *F*, *G*, *I*, *O* un *Q* enthaaltè.

Nit alli Gruppè wörrèd vo allnè Zuèlassungsbezirk bruucht. Vill, vo allèm chlyneri Bezirk, bruuchèd normal nu d Gruppè a bis c un erlaubèd Nummèrèschilder vo dè Gruppè d un eventuèll e als Wunschnummèrèschilder. In Bezirk mit dreischtelligè Unterscheidungszeichè isch d Gruppè e nit möglich. Auch in Fäll, wo früèner zwei Zuèlassungsschtellè s glyche Unterscheidungszeichè (mit dè o.&nbsp;g. Differenzyrung) vogää hèn un hüt nu no eins sèll bruucht, wörrèd diè dõdurrè frei worrènè Nummèrèschilder-Gruppè oft nit bruucht. So wörrèd byschpillswys bi *LD* (Stadt Landau i dè Pfalz) nu d Gruppè a, d un e sowiè deilwys c bruucht.

D Zeichèkombination vo dè Erkennungsnummèrè sowiè d Kombination uss Unterscheidungszeichè un Erkennungsnummèrè dürfèd nit gegè diè guètè Sittè voschtoßè.

### Brüèfblakettè

Nõch èm Unterscheidigszeichè git s uff èm hinterè Nummèrèschild è rundi Blakettè, wo d Frischt zu dè Aameldig für diè nägschst Hauptuntersuèchung aagit (umgangsschprõchlich *[[TÜV]]-Blakettè*). I dè Regèl sin d Brüèfblakettè Bäppèr, wo bim Abziè kabutt gän, wa Fälschungè (z.&nbsp;B. durch eifachs Vodrüllè odder durch Übberdrägè uff frèmdi Kennzeichèschilder) schwerer machè söllèd; einzelni Zuèlassungsschtellè vowendet (wiè au für d Diènschtsigel) bis i diè hütig Zit Feschtschtoffblakettè. Hützdaag sin d Blakettè – sèll gildèt au s Stüèrsigel – i dè Regel als Folièbäpper uusgfüürt. In mengè Zuèlassungsschtellè wörrèd au no diè früèner gebrüüchlichè Feschtschtoffblakettè bruucht, wo in èn – uff èm Kennzeichè feschtgniètetè – Aluhäfeli ièclipst wörrè cha.

#### Abgasuntersuèchig
Vo 1985 bis 2009 sin sechseggigi Blakettè für d *[[Abgasuntersuchung|Abgasuntersuèchig]]* (AU) – am Aafang als *Abgassonderuntersuèchung* (ASU) benamst – uusgää worrè. D Brüèfblakettè für d Abgasuntersuèchung sin immer uff èm vorderè Nummèrèschild aabrocht worrè. Si folgèt èm Farbschema vo dè Brüèfblakettè für d Hauptuntersuèchung un sin wiè sèbbi in è baar Zuèlassungsbezirk auch als harti Kunschtschtoffblakettè uusgää worrè.

Well Diselfaarzüüg bis Èndi 1993 vo dè Abgasuntersuèchung uusgnõ worrè sin, hèn si bis dörthy kei Brüèfblakettè chriègt. Dõdemit hèt s vorderi Nummèrèschild au Uuskumpft übber d Kraftschtoffart von èm Faarzüüg gää.

Sit èm 1. Januar 2010 isch d Abgasuntersuèchung èn Deil vo dè Hauptuntersuèchung. Dõdemit isch ab sellèm Zitpungt d Blakettè uff èm vorderè Kennzeichè wägkeit. Abglaufèni Blakettè sin übblicherwys bi dè nägschstè Hauptuntersuèchung wäggmacht un bi Neuzuèlassungè, Umschriibungè etc. kei AU-Blakettè mee hèrrè bäppt worrè, sellèwäg sin sèlli bis Èndi 2012 uss èm dütschè Strõßèbild voschwundè.

#### Hauptuntersuèchung

Brüèfblakettè für d Hauptuntersuèchung wörrèd z Dütschland sit 1960 uusgää. Devor mò d Blakettè ygfüürt hèt, sin d Faarzüüghalter bi Erreichè vom Hauptuntersuèchungstermin vo dè Zuèlassungsschtellè aagschribbè worrè. Um dè Vowaltungsuffwand z reduzyrè, hèt mò d Brüèfblakettè ygfüürt.

Pkw müèn alli zwei Johr è Hauptuntersuchung chriègè, abber drei Johr nõch dè Èrschtzuèlassung zum èrschtè Mòl, Nutzfaarzüüg bis 3,5&nbsp;Tonnè zuèlässigem Gsamtgwicht un Motorräder alli zwei Johr, schweri Nutzfaarzüüg un söttigi für d Personèbeförderung (bsunders Bus un Taxis) jöhrlich. Für Nutzfaarzüüg bschtôn dõdrüber usè witeri Brüèfpflichtè, öppè bsunderi Brèmsuntersuèchungè.

#### Farbschema vo dè Brüèfblakettè
S Erscheinungsbild isch sit dè Yfüürung 1960 mee odder wènniger glych blibbè. 1974 isch s Farbschema vo vyr uff sechs Farbè erwiterèt worrè un folgèt sit dè 1974er Blakettè im bis hüt gültigè Rhǜthmus, wo sich alli sechs Johr widderholt. D Johr 1977 (Gääl statt Orange) un 1979 (Orange statt Gääl), sin dõdeby allerdings Uusnaamè gsi. Sit 1975 hèn d Blakettè im Berych vom Monèt Dezembèr für diè besseri Ablèsbarkeit schwarzi Segmänt.

Diè unterschydlichi Farbgebung sorgt dõdefür, dass sich abgloffeni Blakettè meischtens uss è baar Meter Entfèrnung erkennè lôn, öppè durch Streifèwägè, wo im Auto hinterhèr faarèd. Anhand vo dè schwarzè Segmänt cha dè Monèt vo dè fälligè Untersuèchung wiè uff èrè Uhr abglèsè wörrè. Isch byschpillswys d HU im Monèt Auguscht fällig, stòt d *8* obbè un s schwarze Segmènt isch uff *8&nbsp;Uhr*. Sèlli Reglè gildèt allerdings èrscht sit 1983. Bis 1982 sin d Ziffèrè uff dè Brüèfblakettè i dè uffschtygendè Reièfolg im Uhrzeigersinn uffdruggt, sèll heißt, bi dè Blakettè vo dè Johr 1975 bis 1982 sin diè schwarzè Balkè no in sitèvokeerter Bosition (zum Byschpill bi Fälligkeit im Auguscht uff *4&nbsp;Uhr*), bi Fälligkeit im Juni un Dezembèr isch d Position vo dè schwarzè Balkè demnõch uuvoändert bi *6&nbsp;Uhr* bzw. bi *12&nbsp;Uhr*.

S für d HU-Blakettè vowendeti Farbschema hèt au für d Brüèfblakettè vo dè Abgasuntersuèchung.

##### Farbè vo dè Blakettè bis 1973



##### Farbè vo dè Blakettè sit 1974

:

### Stempfelblakettè

Zwǜschèm Unterscheidungszeichè un dè Nummèrè isch è Blakettè vo dè Zuèlassungsbehördè mit èm Diènschtsigel (amtlich: *Stempfelblakettè*) vom jewyligè Stadt- bzw. Landchrais, i wellèm s Faarzüüg zuèglõ worrè isch. Öppè glychzitig mit dè Yfüürung vo dè Euro-Nummèrèschilder isch a d Stell vo dè urschprünglichè grauè odder wyßè Stempfelblakettè è größeri meefarbigi Blakettè drèttè, wo dè Nammè un s Wappè vom Bundesland drait, i dèm s Faarzüüg zuèglõ worrè isch, sowiè dè Nammè vo dè Zuèlassungsschtell enthaaltè duèt. In èrè Übbergangsphaas isch uff è Huufè Euro-Kennzeichè abber au no diè aalt Version un i dè letschtè Johr vo dè DIN-Schilder uff vill DIN-Nummèrèschilder diè neu Version vo dè Stempfelblakettè bäpt worrè.

Bi dè aaltè DIN-Nummèrèschilder findet mò zwǜschè dè Brüèf- un Stempfelblakettè èn Bindeschtrich, wo s Unterscheidungszeichè un d Erkennungsnummèrè vonènand drènnt hèt. Diè èrschtè Euro-Nummèrèschilder z Bèrlin, Brandèburg, Bayern (seltèner) un Sachsè hèn ebbèfalls nò èn Bindeschtrich. Well bi Vowendung vo dè neuè, größerè Stempfelblakettè dè Blatz abber nimmi langèt, wörd dè Bindeschtrich bi dè Euro-Nummèrèschilder sit dèm nimmi bruucht.

Je nõch Landchrais odder Stadt sin Sigel in unterschydlicher Uusfèrtigung vowendet worrè: meischtens flachi Bäpperblakettè, in vill Bezirk, vo allem im süddütschè Ruum (Baddè-Württèbärg, Bayern, Rhyland-Pfalz) sowiè in è baar thüringischè un niddersächsischè Zuèlassungsbezirk (Helmschtedt, Hamlè-Pǜrmont, früèner au Stadt Hannover un Landchrais Celle), sin Feschtschtoffblakettè uss Kunschtschtoff (umgangssprõchlich *Häfelesigel*) vowendèt worrè. In è baar Fäll hèn chraisfreyi Städt un Landchrais mit dè glychè Unterscheidungszeichè (UL, FÜ, HD, LU) voschideni Materialiè vowendèt. Mengi Bezirk hèn dè Faarzüüghalter au uussuchè lò.

Am Aafang vom Johr 2015 sin neui Stempfelblakettè ygfüürt worrè. Selli enthaaltèt (wiè bi dè Sigel vo dè Markè SicoTra scho devor) links obbè s Diènschtsigel vo dè Zuèlassungsbehördè un, neu, è achtschtelligi Druggschtuggnummèrè, rächts näbbè m Landeswappè als 2D-DataMatrix-Code sowiè links näbbè m Wappè (bi dè Blakettè vo dè Markè SicoTra, HöKo un Juvlkett) odder übber m 2D-Code (bi SecuRasta Light/Perfect, SicoTra (aafangs) un HöKo (aafangs)) als Klartegscht dargschtellt worrè. Sèlli Sigel wysèd, aabasst a dè zuèsätzliche Blatzbedarf vom Code un dè Nummèrè, è bitzele chlyneres farbigs Landeswappè un è neus holografischs Design uff. Diè èrscht „Teschtblakettè“ vo dè Markè SicoTra un SecuRasta für dè Fäldvosuèch z Ingolschtadt sin abber mit èm aaltè Hologrammdesign bzw. èm Übbergangsdesign vosää. Ebbèfalls hèn d Teschtblakettè vo dè Markè *SecuRasta Perfect* no kei Brüèfziffèrè am Ènd vo dè Druggschtuggnummèrè. Wèm mò s Diènschtsigel vom Nummèrèschild abzièt, chunnt drunter èn dreischtelligè Sicherheitscode zum Vorschii, wo ebbèfalls zuèsätzlich als DataMatrix dargschtellt wörd. Mit sèllè Diènschtsigel isch bi nèrè Zuèlassung ab 2015 è Online-Ußerbedrybsetzung möglich. Feschtschtoffblakettè un Diènschtsigel wörrèd sithèr für Zivil- un Bhördèkennzeichè nimmi vogää. Diè internetbasyrti Faarzüügzuèlassung übber d Aawendung i-Kfz vom Chraftfaart-Bundesamt isch zur Zit nu für d *Ußerbedrybsetzung* möglich. Voruussetzung dõdefür sin dè neue Personaluuswys mit Identifikationsfungtion un èm Kartèlesegräät. S müèn d Sicherheitscodes unter dè Diènschtsigel vo dè Kennzeichèschilder un unter m Sicherheitssigel vo dè Zuèlassungsbescheinigung Deil 1 ygää wörrè, dè Personaluuswys yglesè un d Gebüürè online mit dè E-Paymentfungtion zallt wörrè. Dè Bscheid vo dè Zuèlassungsschtell übber diè tatsächlich durrègfüürti Ußerbedrybsetzung erfolgt poschtalisch odder per De-Mail. Als nägschstè Schritt isch d Yfüürung vo dè „Widderzuèlassung von èm Faarzüüg uff dè glyche Halter“ vorgsää.


Kfz-Zulassungsplakette Stadt Freiburg alt Feststoff c.jpg|Früènèri Zuèlassungsblakettè i dÈ Feschtschtoffuusfüürung vom Tǜp „HöKo“
Kfz-Zulassungsplakette Stadt Heidelberg alt Perforation retuschiert.jpg|Früèneri Zuèlassungsblakettè mit wyß gschtanztem Untergrund vom Tǜp *Coloco*
Kfz-Zulassungsplakette Stadt Krefeld.SecuRasta.png|Früèneri Zuèlassungsblakettè mit grauem Untergrund un dè reflektyrendè Beschriftung „SecuRasta“
Bundeswehr-Zulassungssiegel.jpg|Zuèlassungsblakettè vo dè Bundesweer (nit reflektyrend)
Thw kfz-zulassungplakette retuschiert.jpg|Zuèlassungsblakettè vom BMI, byschpillswys für Faarzüüg vom Technischè Hilfswärch
Kfz-Zulassungsplakette LU distrikt B.jpg|Früèneri Zuèlassungsblakettè vom Landchrais Ludwigshaffè
Kfz-zulassungsplakette.muc.JPG|Aalti (bis 2014) Zuèlassungsblakettè vo dè Landeshauptschtadt Münchè mit èm bayrischè Staatswappè
ZwVerband Zulassungsstelle Coburg Siegelmarke retuschiert.jpg|Aktuèlli (sit 2015) Zuèlassungsblakettè vo dè chraisfreiè Stadt Coburg un èm Landchrais Coburg (Zwèggvoband Zuèlassungsschtell Coburg)
KFZ-Zulassungsplakette Frankfurt am Main mit QR-Code retuschiert b.jpg|Uusfüürung sit 1. Januar 2015: Zuèlassungsblakettè mit DataMatrix-Code un èm Stadtwappè obbè links (Frankfurt am Main)
Kfz-zulassungsplakette.FG 2015 neu.jpg|Aktuèlli Zuèlassungsblakettè vom Landchrais Mittelsachsè mit èm sächsischè Landeswappè


**Hèrschteller**

Bi dè Sigel im Durchmèsser vo 45&nbsp;mm git es elf voschidèni Versionè vo Bäpperblakettè vo dè Markè *SecuRasta*, *SicoTra*, „SecuPrint“, „HöKo“, „Coloco“, „ProSecure“, „Juvlkett“ sowiè èrè unbekanntè.

Diè èrschtè Exèmblaar nōch dè Yfüürung vo dè Eurokennzeichè wörrèd fascht alli vo m Münchner Unternämmè *SecuRasta* hèrgschtellt. Knapp zee Johr spôter isch d Firma *Trautwein* uss Herne mit èm silbrig reflektyrendè Sigel *SicoTra* uff dè Märkt cho, wo zuèsätzlich s Diènschtsigel vom jewyligè Zuèlassungsbezirk obbè links erschinnè lõt sowiè dè Nammè *SicoTra* zum Vorschy bringt, wè-mò si gegè s Licht drüllt. SecuRasta isch druffhy mit *SecuRasta Light* a dè Start gangè, wa uff dè èrschte Bligg ebbèfalls diè glych Silberoptik hèt; sit ca. 2007 git s als Drittes au *SecuRasta Perfect*.

È Zit spôter hèt d Firma „HöKo“ aagfangè, ebbèfalls BäpperblakettÈ hèrzschtellè.
Mit dè Yfüürung vo dè neuè Zuèlassungsblakettè 2015 git s sèlli ebbèfalls vo dè Markè Juvlkett, dennè irèn Sigel èn dunkelgrauè Untergrund hèt.


Kfz-Zulassungsplakette Baden-Baden Coloco 1.jpg|Blakettè vom Tǜp *Coloco*
Kfz-Zulassungsplakette Rhein-Pfalz-Kreis SecuPrint retuschiert.jpg|Blakettè vom Tǜp *SecuPrint*
Securasta-Siegel retuschiert.jpg|Blakettè vom Tǜp *SecuRasta*
SecurastaLight-Siegel retuschiert.jpg|Blakettè vom Tǜp *SecuRasta Light*
SecurastaPerfect-Siegel retuschiert.jpg|Blakettè vom Tǜp *SecuRasta Perfect*
Sicotra-Siegel retuschiert.jpg|Blakettè vom Tǜp *SicoTra*


## Technischi Uusfüürung
D Uusführung vo allnè Auto-Nummèrèschilder z Dütschland (Format, Schrift, Farbè un sit öppè Mitti vo dè 1980er Johr au Reflexion) sid i dè Zuèlassungsvoordnung gregèlt un wörrèd durch d DIN&nbsp;74069 voeinheitlicht. D Hèrschtellungsvofaarè un d Konformidät mit sebbè Reglè wörrèd durch d DIN-CERTCO übberwacht.

### Abmessungè
 dè Faarzüüg-Zuèlassungsvoordnung git diè folgendè Maaß vo dè Kennzeichèschilder vor:
* a) einzeiligi Kennzeichè: Größtmaß der Breite: 520&nbsp;mm, Höhe: 110&nbsp;mm
* b) zweizeiligi Kennzeichè: Größtmaß der Breite: 340&nbsp;mm, bei zwei- und dreirädrigen Kraftfahrzeugen 280&nbsp;mm, Höhe: 200&nbsp;mm
* c) Motorradkennzeichè: Breiti 180&nbsp;mm bis 220&nbsp;mm × Höchi 200&nbsp;mm
* d) vokleinerti zweizeiligi Kennzeichè: Gröschtmaaß vo dè Breiti: 255&nbsp;mm, Höchi: 130&nbsp;mm.

D Motorradkennzeichè sin mit dè Änderung vo dè Faarzüüg-Zuèlassungsvoordnung vom 8. April 2011 neu ygfüürt worrè, vorher sin für Motorräder diè breiterè zweizeiligè Kennzeichè z vowendè gsi. Vokleinerti zweizeiligi Kennzeichè sin nur für Lychtkrafträder sowiè für Zugmaschinnè mit èrè bauartbedingtè Högschtgschwindigkeit vo nit mee wiè 40&nbsp;km/h un Aahänger mit érè bauartbedingtè Högschtgschwindigkeit vo nit mee wiè 40&nbsp;km/h, wenn sèlli mit èm Gschwindigkeitsschild für diè betrèffèndi Gschwindigkeit kennzeichnèt sin, zuè z deilè.

### Schrift
Als Schriftart isch i dè Faarzüüg-Zuèlassungsvoordnung d FE-Schrift, wo s Fälschè vill schwèrer macht, vo dè Bundesanschtalt für Straßèwesè vorgää, wo i dè Variantè *Mittelschrift* un *Èngschrift* jewyls è Schrifthöchi vo 75&nbsp;mm sowiè bi dè *vochlynertè Mittelschrift* è Schrifthöchi vo 49&nbsp;mm (nu für vochlynerti zweizeiligi Kennzeichè un Motorradkennzeichè) vowendet. D FE-Schrift isch è nitproportionali Schriftart, d.&nbsp;h. alli Zeichè sin glych breit. Für normali großi Nummèrèschilder cha i dè Regèl bis zu sibbè Zeichè vo dè *Mittelschrift* vowendet wörrè. Èrscht bi acht Zeichè wörd für alli Zeichè d *Èngschrift* bruucht.

Für d Kennzeichè vo dè Bundesweer sowiè für Vosicherungskennzeichè isch è abwychendi Schriftart vorgää.

Für d DIN-Nummèrèschilder mit *Mittelschrift*, wo bis 2000 uusgää worrè sin, hèt nõch DIN&nbsp;1451 goltè: Langèt dè Blatz für diè maximaal acht Zeichè nit uus, so chönnt d Prägeschtell schlankeri Zeichè *(Èngschrift)* vowendè. Es wörd meischtens è gmischti Schrybwys bruucht, d.&nbsp;h. dè Zuèlassungsbezirk in normaler Breiti, d Erkennungsnummèrè in *Èngschrift* un d Ziffèrèfolgè widder in normaler Breiti.

### Feschtmachè am Auto

D Unterscheidungszeichè un Erkennungsnummèrè sin mit schwarzer Beschriftung uff wyßem, schwarz umrandetem Grund uff è Nummèrèschild druff z machè (abber Schilder für Probe-, Übberfüürungs- un Wärchschtattfaartè: rot; stüèrbefreiti Faarzüüg: grüè), alli müèn i dè Leserichtung waagerächt, gut erkennbar, subber un nit umdrüllt a dè Faarzüügußèsitè aabrocht sy müèsè. Mindescht- un Högschtgränzè für d Höchi für s Hèrrèmachè sin z beachtè; au dürfèd Nummèrèschilder nur èn bschtimmte Neigungswinkel (max.&nbsp;30°) uffwysè. Sie dürfèd nit übberdeggt (transparentè Plaschtikschutz) odder vodeggt (Aahängerkupplung, Reserverad) sy. Si müèn fescht mit èm Faarzüüg vobundè sy, ußer d Kennzeichè für Probe-, Übberfüürungs- un Wärchschtattfaartè. Rächtlich stellt s amtliche Nummèrèschild è *zämmègsetzti Urkundè* dar. Manipulationè sin u.&nbsp;a. als Urkundèfälschung un Kennzeichèmissbruuch stròfbar.

Bi Aahänger, wo kei eignes Nummèrèschild füürè müèn (z.&nbsp;B. Traktor-Aahänger ), muè dè Aahänger mit èm Nummèrèschild vosää sy, wo dè Haalter vom Zugfaarzüüg für eins vo sinè Zugfaarzüüg vowendè darf. Wörd s hintere Kennzeichè vom Auto durch èn Ladungsdräger odder mitgfüürti Ladung teilwys odder vollschtändig vodeggt isch (z.&nbsp;B. Faarraddräger uff dè Aahängerkupplung), so muè am Faarzüüg odder am Ladungsdräger s Nummèrèschild widderholt wörrè. È Abschtempelung isch in beidè Fäll nit erforderlich ( Abs.&nbsp;8 und&nbsp;9 FZV).

### Materialiè für s Nummèrèschild
Nummèrèschilder müèn lut  Abs.&nbsp;2 Satz&nbsp;2 FZV reflektyrènd sy un èm Normblatt DIN 74069, Uusgaab Juli 1996, entschprèchè sowiè uff dè Vordersitè s DIN-Brüèf- un Übberwachungszeichè mit dè zuèghörigè Regischternummèrè drägè. D Meerheit vo dè dütschè Kfz-Nummèrèschildrohling wörrèd nõch sebbè Richtlinniè us Aluminium gmacht. Für d Hèrschtellung wörd hüt übblicherwys s Heißprägevofaarè aagwendet. Sèll Vofaarè isch 1990 entwicklèt worrè un hèt dè bis dört vowendetè lösungsmittelhaaltigè Lack abglöst.

È technischi Innovation sin selbschtlüchtendi Kennzeichèschilder us Kunschtschtoff, wo sit Novembèr 2006 z Dütschland für dè allgemeine Strõßèvokeer zuèglõ sin. Sèlli äänlèd dè gwöönlichè Medallschilder, wörrèd ebbèfalls erhabè brägt un hèn è Reflexionsschicht. D Bsunderheit vo dènnè isch, dass selli lichtdurchlässig sin un vo hinnè durch LED-Elemänt wyß belüchtet wörrèd. Asè git è glychmäßigi un gut lesbari Uuslüchtung, wo zuèsätzlichi Sicherheit gää söllèd.

Èndi 2006 sin au Nummèrèschilder us Acrǜl-Kunschtschtoff als Alternatyvè zuè dè Medallschilder aabotè worrè. Sèlli sin im Uussää dè britischè Nummèrèschilder ählich. Sèlli Nummèrèschilder sin nǜmmi z chriègè.

Sit Novembèr 2013 sin unter m Markènammè *3D-Kennzeichè* zuèlassungsfähigi Kennzeichè us Kunschtschtoff uf èm dütschè Markt, bi dènnè Kunschtschtofflettèrè mit èm Steck-Brägevofaarè uff èrè Polypropǜlen-Grundblattè fixyrt wörrèd. Als Vorteil vo dè Entwicklung gegèübber Aluminiumschilder git dè Hèrschteller d Flexibilidät un Schlagzähigkeit vo dè Matriaaliè, è gringers Gwicht, è günschtigeri CO₂-Bilanz sowiè wènniger Voletzungsgfòòr aa. Well d Lettèrè im Matriaal durrègfärbt sin, söllèd sèlli Schilder ußerdèm unempfindlich gegè Abryb bi dè Reinigung.

## Sonderkennzeichè
### Behördèkennzeichè

Bis zum 28. Februar 2007 zuÈglõeni Behördèfaarzüüg dräget s Kürzel vom jewyligè Zuèlassungsbezirk, wo d Behördè iren Diènschtschtellèsitz hèt, gfolgt von èrÈ Ziffèrèfolgè. D Ziffèrèfolgè gän i dè Regel Uffschluss übber d Behördè, wo d Kennzeichè zuèteilt wörrèd:
* obberhalb vo dè kommunalè Vowaltungsebèni: 1–89, 1XX, 1XXX, 1XXXX
* Gerichte: 9X, 9XXXX
* kommunali Vowaltungsebèni: 2XX, 2XXX, 2XXXX, 3XX, 6XX, 6XXX, 6XXXX
* Bolizei: 3XXX, 3XXXX, 7XXX, 7XXXX
* Kataschtrophèschutz: 8XXX, 8XXXX
* konsularischi Vodrèttungè: 9XX, 9XXX
* suschtigi Behördè un Yrichtungè (deilwys Nummèrèreservè): 5XX, 5XXX, 5XXXX, 6XX, 7XX, 8XX, 9XXXX

Sit èm 1. März 2007 wörrèd selli Behördèkennzeichè uffgrund vo dè neuÈ Faarzüüg-Zuèlassungsvoordnung (FZV) – bis uff diÈ vo dÈ konsularischè Vodrèttungè vowendetè Nummèrèchrais – nimmi zuèdeilt. Vill Chrais un Städt eröffnèd nu neui Vogabegruppè bzw. spèrrè ganzi Buèchschtabbèfolgè für dè Behördèfuurpark. Einigi Städt bhaaltèd sich witterhy Kombinationè für spezièlli Faarzüüg vor, wiè z.&nbsp;B. *TX* für Taxis odder S bzw. SW für städtischi Faarzüüg (**S**tadt**w**erke). Byschpillswys erhaaltè d Bus vo dè Bèrliner Vokeersbedryb immer d Kombination *B&nbsp;V&nbsp;XXXX*. Z Baddè-Württèbärg drägèt d Faarzüüg vo dè Kataschtrophèschutzeinheitè meischenst s Kürzel BS odder KS (z.&nbsp;B. Stadt Freiburg) für d Bevölkerungs- bzw. Katastrophèschutz vor dè Ziffèrèfolgè 8XXX.

### Unterscheidungszeichè vo dè Länder

Chraftfaarzüüg vo Landesregyrungè un -behördè hén nõch  vo dè Faarzüüg-Zuèlassungsvoordnung eigeni Unterscheidungszeichè. Zuèlassungsbehörè sin sèbbi vo dè jewyligè Landeshauptschtadt.

Asè hèn byschpillswys Faarzüüg vom Land Thüringè Nummèrèschilder vo dè Form *THL&nbsp;4-9999*.

Für d Bundeslandkennzeiché git s è Empfellig für dè Gebruuch vo dè Ziffèrè vor èm Drènnschtrich:
: 1Landtag
: 3Minischterbräsident, Staatskanzlei
: 4Innèminischterium
: 5Juschtizminischterium
: 6Finanzminischterium
: 7Vokeersminischterium

D Ziffèrè 2, 8 un 9 sin nit belait.

**Nordrhy-Weschtfalè**

Für Nordrhy-Weschtfalè git s folgendi Regelung: D Ziffèrè, wo im Unterscheidigszeichè folgè duèt, isch wiè folgt zuègordnèt:
: 1  Landesregyrung
: 3  Staatskanzlei
: 4, 5, 6 Innèminischterium (mit Bolizei)
: 7, 8  Innèminischterium (mit Kataschtrophèschutz)

Dè Mobilidätsbedarf bi dè Minischteriè wörd grundsätzlich übber d Faarbereitschaft vo dè Staatskanzlei *(NRW&nbsp;3-XXXX)* deggt. Bi dè Bolizeifaarzüüg hÈt mò uff diè regionalè Zuèlassungè vozichtet, well diè geleastè Faarzüüg i dè Stadtgebièt wènniger Kilometerleischtung erreichè düèn als in ländlichè Gebièt. Um ekstreemi Abweichungè bi dè Kilometerschtänd vo dè Faarzüüg zu vohindèrè, chönnèd d Faarzüüg mit NRW-Nummèrè laufend uusduuscht wörrè.

### Nummèrèschilder vo dè Bolizei
D Vogaab vo dè Polizeikennzeichè isch nõch èm Wègfall vo dè Bhördèkennzeichè i dè Bundesländer zur Zit unterschydlich greglèt.

#### Landesunterscheidungszeichè

Z Nordrhy-Weschtfalè, Brandèburg, Rheinland-Pfalz, Baddè-Württèbärg un èm Saarland wörrèd für Bolizeifaarzüüg zur Zit d Unterscheidungszeichè vo dè jewyligè Landesvowaltung nõch dè Muschter *NRW&nbsp;4-XXXX*, *NRW&nbsp;5-XXXX* un *NRW&nbsp;6-XXXX* sowiè *NRW&nbsp;5-XXX* un *NRW&nbsp;6-XXX* (Motorräder), *BBL&nbsp;4-XXXX*, *RPL&nbsp;4-XXXX*, *SAL&nbsp;4-XXXX* un *BWL&nbsp;4-XXXX* vogää, woby diè füürende 4 (in Nordrhy-Weschtfalè au 5 un 6) im Innèminischterium zuègordnet isch. Z Schleswig-Holschtei, Meck-Pomm un Sachsè-Aahalt bevorzugt mò Zuèlassungè nõch dè Muschter *SH 3XXXX*, *MVL 3XXXX* un *LSA 4XXXX*.

Z Baddè-Württèbärg isch urschprünglich blaant gsi, d Bolizeifaarzüüg witterhy am Sitz vom Regyrungsbräsidium, dèm si zuègordnet sin (Fryburg im Briisgau&nbsp;=&nbsp;FR, Karlsruè&nbsp;=&nbsp;KA, Stuègètt&nbsp;=&nbsp;S un Tybingè&nbsp;=&nbsp;TÜ), bzw. bi Faarzüüg vo dè Breitschaftsbolizei, am Sitz vom Breitschaftsbolizeibräsidium (Göppingè&nbsp;=&nbsp;GP), zuèzlõ. Im Unterscheidungskennzeichè sött è bis zuè zweischtelligè Buèchschtabbè- un vyrschtelligè Ziffèrèkombination folgè; Faarzüüge vom Bolizeibräsidium Stuègètt söllèt d Kennzeichè *S&nbsp;PP&nbsp;XXXX* chriègè. S sin schu è baar Faarzüüg mit sellèm Schema zuèglõ worrè. Sit Auguscht 2008 hèn d Faarzüüg Nummèrèschilder nõch èm Schema *BWL 4-XXXX*, woby diè èrscht Ziffèrè au dõ für s Innèminischterium als oberschti DiènschtbehördÈ stòt.

#### Zivili Nummèrèschilder
In è baar Bundesländer sin d Sischteem dè normalè Nummèrèschilder aabasst worrè:

##### Bayern
Diè bayrischè Bolizeifaarzüüg vo dè Bolizeipräsidiè Obberbayern-Nord mit Sitz z Ingolschtadt, Mittelfròngn z Nürnbärch, Unterfròngn z Würzburch, Schwõbè Süd/Wescht z Kemptè un Obberpfalz z Regnsburg bruuchèd d Kennung *IN&nbsp;PP&nbsp;9XXX*, *N&nbsp;PP&nbsp;XXX*, *WÜ&nbsp;PP&nbsp;XXXX*, *KE&nbsp;PP&nbsp;XXX*, *R&nbsp;PP&nbsp;XXX* un *R&nbsp;PR&nbsp;XXX*. Sèbbi z Augschburg d Kennung *A&nbsp;PS&nbsp;XXX*, woby *PS* für s Bolizeipräsidium Schwõbè Nord stòt. Für s Bolizeipräsidium Obberfròngn z Bayreuth langèt èn Buèchschtaab *BT&nbsp;P&nbsp;8XXX*, genau wiè im Bolizeipräsidium Nidderbayern z Straubing *SR&nbsp;P&nbsp;1XXX* un èm Bolizeipräsidium Obberbayern z Rosèheim *RO&nbsp;P&nbsp;XXX*. Bim Bolizeipräsidiums Münchè wörd èn Deil vom Nummèrèchrais us èm Berych *M&nbsp;PM&nbsp;XXXX* bruucht, wo dè Zuèlassungsschtell vo dè Landeshauptschtadt Münchè zuègordnet isch. È Umrüschtung wörd nu bi neu zuèglõènè Faarzüüg durrègfüürt, well d Umschtellung koschtèneutral erfolgè söll. D Breitschaftsbolizei mit Sitz z Bambärch bruucht *BA&nbsp;P&nbsp;XXXX* als Kennzeichè.

##### Bèrlin, Hamburg un Bremè
I dè Stadtschtaatè Bèrlin, Hamburg un Bremè wörrèd diè numerischè Kennzeichè nõch èm bisherigè Muschter bybhaaltè.

##### Hessè
Z Hessè drägèd neu zuèglõèni Bolizeifaarzüüg Kennzeichè mit dè Kombination *WI&nbsp;HP&nbsp;XXXX* (immer mit vyr Ziffèrè, bi Motorräder au mit drei Ziffèrè). Dõdeby ersetzèd d Zeichè *HP* diè bisherigi Ziffèrè 3. Diè nägschtfolgendi Ziffèrè wyst uff s bolizeipräsidium (PP) odder diè zentralè Bolizeibehördè hy: 1&nbsp;=&nbsp;PP Südhessè (Darmschtadt), 2&nbsp;=&nbsp;PP Oschthessè (Fulda), 3&nbsp;=&nbsp;PP Südoschthessè (Offenbach am Main), 4&nbsp;=&nbsp;PP Nordhessè (Kassel), 5&nbsp;=&nbsp;PP Frankfurt am Main, 7&nbsp;=&nbsp;PP Weschthessè (Wysbaddè), 8&nbsp;=&nbsp;PP MittelhessÈ (Gièßè) sowiè 9&nbsp;=&nbsp;zentrali Bolizeibhördè (Wysbaddè).

##### Nieddersachsè
Z Niddersachsè drägèd d Bolizeifaarzüüg d Kennzeichè vo dè örtlichè Inschpektion bzw. Direktion, z.&nbsp;B. *CE&nbsp;PI&nbsp;950* odder *GÖ&nbsp;PD&nbsp;599* (*PI* für Bolizeiinschpektion, *PD* für Bolizeidiregtion). Faarzüüg vo dè Zentralè Bolizeidirektion Hannover, wo au d Breitschaftsbolizei mit witterè Abdeilungè z Braunschweig un Oldèburg aaghört, drägèd d Kürzel *H&nbsp;ZD&nbsp;XXXX* (*ZD* für Zentrali Bolizeidirèktion) odder *PA* für d Bolizeiakademiè.

##### Sachsè

Z Sachsè chriègèd sit èm 1. März 2007 grundsätzlich alli Bolizeifaarzüüg, au zivili (mit Uusnaam vo Tarnkennzeichè), d Kennung *DD&nbsp;Q&nbsp;XXXX* (mit drei odder vyr Ziffèrè). D Breitschaftsbolizei chriègt Kennzeichè vo dè Ziffèrègruppè *DD&nbsp;Q&nbsp;7XXX*.

##### Thüringè
Z Thüringè bruucht mò für d Bolizeifaarzüüg vo 2007 bis 2010 d Kennung *EF&nbsp;TP&nbsp;XXXX* (immer mit vyr Ziffèrè). Dõdeby ersetzèd d Zeichè TP diè bisherigi Ziffèrè 3. Diè nägschtfolgendi Ziffèrè hèt uff d Polizeidiregtion (PD) odder d Breitschaftsbolizei z Thüringè hygwisè: 1&nbsp;=&nbsp;PD Erfurt, 2&nbsp;=&nbsp;PD Gera, 3&nbsp;=&nbsp;PD Gotha, 4&nbsp;=&nbsp;PD Jena, 5&nbsp;=&nbsp;PD Nordhuusè, 6&nbsp;=&nbsp;PD Saalfäld, 7&nbsp;=&nbsp;PD Suhl sowiè 9&nbsp;=&nbsp;Breitschaftsbolizei. Sit 2011 wörrèd z Thüringè d Bolizeikennzeichè *EF&nbsp;LP&nbsp;XXXX* zentral vogää. D Zuèordnung zuè nèrè bschtimmtè Bolizeidiregtion isch nimmi erkennbar.

### Unterscheidungszeichè vo dè Faarzüüg vom Bund

* 0 – 1: Bundespräsidènt
* 0 – 2: Bundeskanzler
* 0 – 3: Ußèminischter
* 0 – 4: Erster Staatssekretär im Uuswärtigs Amt
* 1 – 1: Bundesdagspräsidènt

D Nummèrèschilder vo allè andrè Diènschtwägè vom Bundesdaag, èm Bundesrõt, dè Bundesregyrung, èm Bundesbräsidènt un èm Bundesvofassungsgricht fangèd mit *BD* aa. Si wörrèd wiè folgt zuèdeilt:
: BD 1–… Dütschè Bundesdaag
: BD 3–… Bundesrõt
: BD 4–… Bundesvofassungsgricht
: BD 5–… Bundesbräsidialamt, spezièll: *BD&nbsp;5–1* Bundesbräsidènt, au *0 – 1*
: BD 6–… Bundeskanzleramt, spezièll: *BD 6–1* Bundeskanzler, au *0 – 2*
: BD 6–… Presseamt vo dè Bundesregyrung
: BD 7–… Uuswärtiges Amt, spezièll: *BD 7–1* Bundesminischter vom Uuswärtigè, au *0 – 3*
: BD 9–… Bundesminischterium vom Innèrè
: BD 10–… Bundesjuschtizminischterium
: BD 11–… Bundesfinanzminischterium
: BD 12–… Bundeswǜssèschaftsminischterium
: BD 13–… Bundesvokeersminischterium
: BD 14–… Bundeslandwǜrtschaftsminischterium
: BD 15–… Bundesarbètsminischterium
: BD 16–… Bundesfinanzvowaltung
: BD 18–… Bundesvoteidigungsminischterium
: BD 19–… Bundesbildungsminischterium
: BD 20–… Bundesumwältminischterium
: BD 21–… Bundesfammilièminischterium
: BD 22–… Bundesminischterium für Gsundheit
: BD 26–… Bundesentwicklungshǜlfeminischterium

Sèlli Kennzeichèkombinationè, wo nit vogää sin, z. B. *BD 2–…*, *BD 8–…* usw. diènèd als Reserve.

**Kennzeichè vo dè Zollbehördè**

D Bundeszollvowaltung hèt im Johr 2007 mit Uusliferung vo neuè Faarzüüg vom Behördèkennzeichè (z.&nbsp;B. *HB&nbsp;123*) uff zivili Kennzeichè umgschtellt (z.&nbsp;B. *OS&nbsp;Z&nbsp;9XXX*).
Sit èm 1. April 2009 wörrèd vo dè Bundesfinanzvowaltung (Zoll) widder Kennzeichè mit èm Unterscheidungszeichè *BD*, zämmè mit dè Unterscheidungsnummèrè 16 un èrè fortlaufendè Vogabenummèrè uusgää (z.&nbsp;B. *BD 16–315*). Defür isch bundeswit nu d Kfz-Zuèlassungsschtell vo dè Bundesfinanzdirektion Südwescht – Referat RF 5 – zuèschtändig. Sèlli isch bim Beschaffungsamt vo dè Bundesfinanzvowaltung z Offèbach aagsidlèt. Uff dè Zuèlassungsblakettè stòt „Bundesrepublik Deutschland • KfzSt der Bundesfinanzverwaltung“, woby KfzSt für Chraftfaarzüügschtell stòt.

### Unterscheidungszeichè vo dè Bundesbehördè
#### Bundesbaan un Bundesposcht
Diè Dütsch Bundesbaan (DB) un Dütschi Bundesposcht (BP) hèn bis zu irer Brivatisyrung i dè 1990er Johr eigeni Unterscheidungszeichè. Bi dè Baan hèn diè èrschtè beidè – uff *DB* folgendè – Ziffèrè dè Faarzüügtǜp bezeichnèt. Bi dè Nummèrèschilder vo dè Dütschè Bundespost sin zuèsätzlich nõch Poschtdiènscht (*BP&nbsp;10* bis *BP&nbsp;59*) sowiè Fèrnmeldediènscht (*BP&nbsp;60* bis *BP&nbsp;99*) unterschiddè.

#### Wasser- un Schifffaartsvowaltung vom Bund

D Wasser- un Schifffaartsvowaltung füürt s Unterscheidungszeichè *BW*. D Zuèlassungsblakettè entschpricht sèbbè vom jewyligè Chrais, in dèm s Faarzüüg zèrscht aagmeldet worrè isch; diè èrscht Ziffèrè stòt für è Dirèktion.

#### Bundesbolizei

Diènschtwagè vo dè Bundesbolizei füürèd sit èm 30.&nbsp;April 2006 d Kennung *BP*. Èn Deil vom Fuurpark isch no mit èm früèrè Unterscheidungszeichè *BG* für diè ehemòligi Bezeichnung Bundesgränzschutz zuèglõ, sèll Unterscheidungszeichè lauft sit dè Umbenennung uus.

Bi dè Kfz-Kennzeichè vo dè Bundesbolizei un vom früènèrè BGS wörrèd diè èrschtè beidè Ziffèrè abhängig vom Fahrzüügtǜp vogää:
* Motoräder: *BP 10* bis *BP 12*
* Pkw: *BP 15* bis *BP 19*
* gländefähigi Pkw: *BP 20* bis *BP 24*
* Pkw (Chlybüssle): *BP 25* bis *BP 29*
* mittleri gländefähigi Pkw/Lkw: *BP 30* bis *BP 39*
* Lkw un Omnibüs: *BP 40* bis *BP 49*
* Sondergschützti Kfz (panzerti Faarzüüg): *BP 50* bis *BP 54*
* Aahänger: *BP 55*

D Kennung *BP* isch bis Èndi 1994 a diè Dütsch Bundesposcht vogää gsi.

#### Bundesweer

D Bundesweer isch dè Buèchschtaab *Y* für iri Kfz-Kennzeichè zuègordnet. S *Y* isch uusgsuècht worrè, well bi dè Gründung vo dè Bundesweer im Johr 1955 alli in Fròg chömmendè Kombinationè wiè *BW* schu vogää gsi sin un für diè voruussichtlich großi Aazahl vo Milidärfaarzüüg s Unterscheidungszeichè (dè Zuèlassungsbezirk) nu us eim Buèchstabbè beschtò hèt dürfè, zmòl s Kennzeichè au no diè dütsch Flaggè enthaaltè duèt. Durch dè Umschtand, dass keini größeri Stadt z Dütschland èn Nammè hèt, wo mit *Y* aafangt, isch sèbbè Buèchschtaab vom Brigadegeneral Kurt Vogel für d Strittchräft us dè beidè voblibbènè Unterscheidungsmerkmòl *X* un *Y* uusgwäält worrè.

Witterhy befindèd sich diè dütsch Flaggè, è bis zuè sechsschtelligi Nummèrè un dè Stempfel vo dè Zentralè Milidärchraftfaartschtell uff èm Nummèrèschild, wo us milidärischè (taktischè) Gründ nit reflektyrènd isch. Bi dè ranghögschtè Bediènschtetè vo dè Strittchräft sin au dreischtelligi Nummèrèschilder möglich, sèll gildèt ebbèso für Kennzeichè a handelsüblichè Faarzüüg vo dè Bundesweer i dè USA. D Nummèrè wörrèd willkürlich vogää, des heißt, si sin a kei Sischtematik wiè Faarzüügtǜp odder Truppèdeil bundè. Dõdurch bliibèd us tagtischè Gründ dè Standort un dè Truppèdeil vom Faarzüüg unbekannt.

Witterhy bruucht d Bundesweer bi Faarzüüg vom BwFuhrparkService è normals Kennzeichè, wo mit *SU* für dè Rhy-Syg-Chrais (Sygburg) aafangt, denõch d Buèchschtabbè *BW* un aaschlièßend è belièbigi Zaal drait, z.&nbsp;B. *SU&nbsp;BW&nbsp;123*. Dõdemit sin söttigi Faarzüüg, wo dè Bundesweer ghörèd, nimmi als söttigi z erkennè, s sig denn, mò kennt d Buèchstabbè-Kombination vom Nummèrèschild (wenn s Faarzüüg nit d Uffschrift vom BW-Fuhrparkservice drait).

Witterhy git s è baar Nummèrèschilder für Erprobungsfaartè, wo i dè rotè Farb mit rotem Rand druggt wörrèd. D Ziffèrèfolg fangt mit *06* aa. Gleasti odder vodlèènti Faarzüüg bruuchèd au sèlli Kennzeichè, abber dört fangt d Ziffèrèfolgi mit *01* aa. D Zuèlassung vo allnè Faarzüüg vo dè Bundesweer (mit Uusnaam vo dè Faarzüüg vom Fuhrpark-Service) wörd vo dè Zentralè Milidärchraftfaahrtschtell (ZMK) z Mönchègladbach-Rhydaalè. D Faarzüüg vo dè Bundesweer unterligèd ènèrè internè Übberwachung in Aaleenung a diè strõßèvokeersrächtliché Vorschriftè, z.&nbsp;B. dè Hauptuntersuèchung un dè Sicherheitsbrüèfung, un wörrèd in èrè technischè Durchsicht gmääß spezièllè technischè Diènschtvorschriftè (TDv) durch eignes Personal brüèft. Faarzüüg mit zivilem Tǜp, wo bi dè Bundesweer als „handelsüblich“ (HÜ) benamst wörréd (z.&nbsp;B. VW Golf odder Opel Aschtra), chönnèd für d Hauptuntersuchung wiè jedes zivile Faarzüüg bi nèrè amtlich anerkanntè Brüèforganisation (z.&nbsp;B. TÜV, DEKRA) vorgfüürt wörrè.

D Nummèrèschilder vo dè Bundesweer wörrèd unvoändert in DIN-Schrift un nit i dè neuè FE-Schrift uusgää.

#### Bundesaaschtalt Technischs Hilfswärch

Diè Diènschtfaarzüüg vom Technischè Hǜlfswärch drägèd s Unterscheidungszeichè mit dè Buèchschtabbè *THW*. Vor dè Yfüürung vom neuè Euro-Kennzeichè hèn sich d Faarzüüg vom THW i d Gruppè vo dè Behördèkennzeichè vom Kataschtrophèschutz ygreit. Bybhaaltè sin znägscht d Ziffèrèschtruktur vom Bhördèkennzeichè (8000–8999; 80000–89999, für dè Kataschtrophèschutz bruuchte Nummèrèchrais). Dõdeby wörrèd vyrschtelligi Zaalèkombinationè vo allem a diè hauptamtlichè Organisationsschtellè (Gschäftsschtellè, Landesvobänd, Bundesschuèl un Leitung) un füüfschtelligi a d Ortsvobänd vogää. Dè Kennzeichèberych isch mittlerwyl um Blögg mit füürender *9* erwitterèt. D Nummèrèschilder wörrèd vo dé Kfz-Zuèlassungsschtell bim Bschaffungsamt vom Bundesinnèminischterium z Bonn vogää. Zuèsätzlich exischtyrèd au bim THW roti Wechselkennzeichè, dènnè iri Ziffèrèfolgi mit *06* aafangt.

### Saisonnummèrèschild

Saisonnummèrèschilder hèn hinter dè Nummèrè übberènand dé èrscht un dè letscht Monèt vom Gültigkeitszitruum aagää, drènnt durch èn waagrächtè Strich. Dè Zuèlassungszitruum isch zwǜschè zwei un elf Monät innerhalb von èm belièbigè Zwölf-Monètszitruum frei wäälbar, allerdings müèn dè Aafang un s Ènd vom Zitruum mit vollè Kalendermonät zämmèkeiè. Dè große Vordeil vo sèllèm Kennzeichè, wo 1995 ygfüürt worrè isch, bschtòt dõdrin, dass d Aameldung am Saisonaafang un d Abmeldung am Saisonènd wègkeit. Mò findet sèlli Nummèrèschilder hauptsächlich a Faarzüüg, wo nit s ganze Johr bruucht wörrèd, byschpillswys a Motorräder, Cabrios un Woonmobyl, abber au uff Faarzüüg vom Winterdiènscht.

Bim Wechsel vo ganzjöhriger Zuèlassung zuè nèrè saisonalè Zuèlassung muss trotz bschtehendem ganzjöhrigem Vosicherungsschutz im Strõßèvokeersamt è Vosicherungsbschtätigungsnummèrè für dè zuèkümpftig aagschtrebte Zitruum gsait wörrè. Ooni sèllè aagsaite Zitruum isch dè Wechsel nit möglich. D Vosicherungsbstätigungsnummèrè sin a d Stell vo dè früèner erforderlichè Deggungschartè drèttè. Wichtig isch, dass es Faarzüüg uff öffentlichè Strõßè nu wôrend èm aagsaitè Zitruum in Bedryb gnõ wörrè odder uff öffentlichem Vokeersgrund abgschtellt wörrè darf.

Saisonnummèrèschilder chönnèd maximal sibbè Zeichè lang sy, well a dè achtè Stell dè Gültigkeitszitruum aagää wörd.

### Wèchselnummèrèschilder

Sit èm 1. Juli 2012 bschtòt d Möglichkeit, zwei Faarzüüg mit nur eim Nummèrèschild zuèzlõ. Voruussetzung isch, dass d Faarzüüg i diè glychi Faarzüügklassè keièd un d Faarzüüghalter diè Kennzeichèschilder mit glychè Abmessungè a dè jewyligè Faarzüüg bruuchè chönnèd. S Wèchselnummérèschild darf allerdings nit glychzitig a beidè Faarzüüg gfüürt wörrè. D Bundesregyrung gòt vo Zuèlassungskoschtè vo öppè 65&nbsp;Euro uus, wenn èn Haalter für zwei Faarzüüg us èm vorhandenè Beschtand Wèchselkennzeichè beaadrait hèn. Schu vor dè Yfüürung isch in Frõg gschtellt worrè, ob s neue Wèchselkennzeichè tatsächlich diè gwünschte Resonanz i dè Bevölkerung bringè wörd, well d Bundesregyrung vo dè Bsitzer von è baar Faarzüüg bim Gebruuch vo Wèchselkennzeichè kei Stüèrerschparnis gwäärè duèt un au d Vosicherungswǜrtschaft keini nennenswärtè Vogünschtigungè in Uussicht gschtellt hèt. Von Juli bis Dezembèr 2012 sin denn tatsächlich nu 2115 Wèchselnummèrèschilder vo dè Zuèlassungsschtellè uusgää worrè. D Bundesregyrung isch im Vorfäld vo 54.000 Zuèlassungè pro Johr uusgangè, ergo gildèt d Regelung als Flop.

### Nummèrèschilder a historischè Faarzüüg
S Oldtimer&shy;nummèrèschild (au *H-Nummèrèschild* benamst), bi dèmm dè eigèntliche Zuèlassungsnummèrè è *H* nõchgschtellt wörd, isch è dütschi Kennzeichnung von èm historischè Chraftfaarzüüg nõch  FZV, wo nõch ènèrè Brüèfung uff zitgenössisch originalem Zuèschtand erdeilt wörd. È witteri Voruussetzung isch, dass es Faarzüüg nõchweislich mindeschtens 30&nbsp;Johr alt isch („Fahrzeuge, die vor mindestens 30&nbsp;Jahren erstmals in Verkehr gekommen sind.“  Nr.&nbsp;22 FZV).

S Nummèrèschild folgt im glychè Schema wiè reguläri Nummèrèschilder für Zivil-, Behördè- odder Diplomatèkennzeichè. Dè einzige Unterschyd isch è *H* als abschlièßends Zeichè. È Yschränkung bschtòt dõdrin, dass bi einzeiligè Kennzeichè d Gsamtzaal vo allnè Zeiché ooni sèll *H* nit mee wiè sibbè sy darf. Byschpill: *AB&nbsp;DE&nbsp;123H*. Mit èm H-Nummèrèschild chönnèd – je nõch Huubraum vom Faarzüüg – Stüèr- un oftmòls au Vosicherungsvordeil vobundè sy. Zuèdèmm sin mit Oldtimerkennzeichè zuèglõèni Faarzüüg vo dè mit èrè fäälendè Feinschtaubblakettè vobundènè Yschränkungè uusgnõ.

S H-Nummèrèschild wörd sit èm 1. Juli 1997 uusgää. D Kriteriè zuè dè Vogaab von èm H-Kennzeichè wörrèd uneinheitlich aagwendèt: Oftmòls wörrèd Abweichungè vom Originalzuèschtand duldet, wenn si schu als zitgnössischi Umbauté vor dè 30&nbsp;Johr odder früèner aazdrèffé gsi sin.

Sit Aafang 2010 wörrèd z Bremè H-Kennzeichè i dè bis zum 31. Oktobèr 2000 vowendetè Schriftnorm (DIN&nbsp;1451) un ooni Euro-Balchè gegè è zuèsätzlichi Bearbeitungsgebüür vo 100&nbsp;Euro uusgää. Zwǜschè Juli 2010 un Februar 2012 hèt s hessische Vokeersminischterium sinè Zuèlassungsschtellè erlaubt, ebbèfalls uff Aadrag Schilder mit sèllèrè vor èm Novembèr 2000 vorgschribbenè Schrift uuszgää un sich bi dè Gebüürèsätz am Bremer Modèll z orièntyrè. Dõdemit wörd s dè Halter möglich gmacht, irè Faarzüüg nit mit – vo vill Oldtimerfründ als uugattig odder dènäbbè aagluègtè – Euro-Nummèrèschilder vosää z müèsè.

H-Nummèrèschilder wörrèd it uusdeilt, wenn dütlich jüngeri Komponentè ybaut worrè sin: Mèngmòl isch scho èn stärkèrè Motoor, wo fascht glych isch un èrscht spôter z chriègè gsi isch, è negatyvs Kriterium. Aafangs sin sogar Katalǜsator-Nõchrüschtungé als zituntǜpischs Zuèbehör gwärtet worrè, sèlli sin denn èn Ablèènungsgrund gsi; diè yschlägigi Rächtschprechung isch dõ mittlerwyl eidütig umwältfründlich uusgrichtet. Au schlècht pflegtè Faarzüüg wörd oftmòls dè H-Status voweigerèt. Als allgmeini Orièntyrung chönnèd dõ d Zuèschtandsnotè nõch DEUVET gèltè. Sèlli klassifizyré dè Zuèschtand von ém Faarzüüg mit Schuèlnoté (z.&nbsp;B. 1 = zimli guèt).

È Faarzüüg, wo für è H-Nummèrèschild aagmeldet wörd, sött demnõch in èm Zuèschtand sy, wo nit schlèchter wiè *3* isch (bruuchtè Zuèschtand, chlyni Mängel, abber vollschtändig parat zum Faarè, keini Durchroschtungè).

Am 1. Novembèr 2011 sin d Kriteriè gänderèt worrè: Bis dörthy hèt dè Zuèschtand vo dè Faarzüüg mindeschtens d Notè 3 haa müèsè, um è H-Kennzeichè erhaaltè zu chönnè. D Notè 3 chriègèd Faarzüüg mit lychtè Mängel un Alldagsschpurè, solang si zum Gebruuch parat un roschtfrei sin. Sitdèmm hèn d Brüèforganisationè èn größerè Ermessensschpylraum: Gmäß §&nbsp;2 Nr.&nbsp;22 FZV wörd én *guètè Pflege- un Erhaaltungszuèschtand* als Abgränzung zuè *normalè aaltè* Faarzüüg (Richtlinniè für d Beguètachtung vo Oldtimer nõch  StVZO vom 6. April 2011) gforderèt. Dié churz nõch Bekanntwörrè vo dè Reform vobreitèti Ufffassung, mit sèllèrè Formulyrung sig è Voschärfung vo dè Kriteriè vobundè, dè übbersièt, dass èn guètè Erhaltungszuèschtand nit mit dè Zuèschtandsnotè 2 glychzsetzè isch. D Beurdeilung vom erhaltungswürdigè Zuèschtand isch mit dèrrè Reform unabhängig vo dè Definition vom Zuèschtandsnotèsischteem vorznää.

Well s *H* nit zum Unterscheidungszeichè no zuè dè Erkennungsnummèrè ghört, wörd s au nit in Dokumänt wiè èm Faarzüügbrièf odder dè Grüènè Vosicherungschartè uffgfüürt – well abber unter Umschtänd dè Beamtè im Uusland d Zämmèsetzung vo dè dütschè Nummèrèschilder nit immer klar isch un eventuèll d Identidät vom Faarzüüg aazwyflèt wörrè chönnt, wörd s *H* im Fahrzüügschii abdruggt un cha uff Aadrag au i dè Grüènè Vosicherungschartè aagää wörrè.

Historischi Faarzüüg chönnèd au mit èm rotè Nummèrèschild (luèg unnè) mit dè Kennziffèrè *07* bedribbè wörrè.

### Nummèrèschilder für Elegtrofaarzüüg

Nõch èm 2014 voabschidetè Elegtromobilidätsgsetz wörrèd spezièlli Nummèrèschilder für Elegtrofaarzüüg, Plug-In-Hǜbrid- un Brènnschtoffzellèfaarzüüg ygfüürt, um Sonderreglè für elegtrisch bedribbèni Faarzüüg umsetzè un kontrollyrè z chönnè. Dè Bundesvoband eMobilität e.&nbsp;V. hèt è zuèsätzlichs  uff èm Nummèrèschild (analog zum H-Nummèrèschild) als Kennzeichnung vorgschlagè.

Sit èm 26. Septembèr 2015 wörrèd diè neuè E-Nummèrèschilder, wo s au in Kombination mit èm Saisonnummèrèschild git, vo dè Zuèlassungsschtellé uusgää. Uusländischi Faarzüüg, wo au d Rächt vo dè Nummèrèschilder für Elegtrofaarzüüg in Aaschpruch nää wenn, bruuchèd statt èm *E-Schild* è *E-Blakettè*, wo von èrè Zuèlassungsschtell für 11 EUR uusgää wörd&nbsp;– uusgnõ s Faarzüüg hèt è uusländischs E-Schild odder è uusländischi E-Blakettè.

### Roti Nummèrèschilder

Roti Nummèrèschilder exischtyrèd mindeschtens sit dè 1920er Johr mit roter Schrift uff wyßem Grund un hèn sit 1956 è Zuèlassungskürzel un è Erkennungsnummèrè (ooni Erkennungsbuèchschtabbè).

Roti Nummèrèschilder wörrèd nõch dè aktuèllè Fassung vo dè Faarzüügzuèlassungsvoordnung als:
* Nummèrèschild für Brüèfungsfaartè, Probefaartè un Übberfüürungsfaartè (umgangsschprõchlich au: *Händler- odder Wechselnummèrèschild*), dèrrè iri Nummèrè mit *05* odder *06* aafangt ()
* für dè temporäre Bedryb (z.&nbsp;B. Faartè für d Deilnaam a Voaaschtaltungè) für Oldtimer, dèrrè iri Nummèrè mit *07* aafangt ()
vogää.

Aalti Kurzzitkennzeichè sin ebbèfalls rot gsi un sin nõch èm glychè Nummèrèschema mit èrè *04* am Aafang uusgää worrè. Sit 1998 wörrèd schwarzi Zaalè bruucht; sit èm 1. März 2007 fangèd si mit *03* odder *04* aa.

#### 05er- un 06er-Kennzeichè

Roti Nummèrèschilder mit dè Folgenummèrè *05* un *06* wörrèd nu a Chraftfaarzüüghèrschteller, Chraftfaarzüügdeilehèrschteller, Chraftfaarzüügwärkschtättè un Chraftfaarzüüghändler (Nummèrè fangt mit *06* aa) sowiè Technischi Brüèfschtellè un anerkannti Übberwachungsorganisationè (Nummèrè fangt mit *05*) zum Zwèck vo Brüèfungs-, Tescht- un Übberfüürungsfaartè uusgää. Si sin nit an è Faarzüüg bundè.

Für jedes Faarzüüg isch è bsunderi Sité vom Faarzüügschiiheftle zuè dèmm sinèrè Beschriibung z vowendè; d Aagabè zum Faarzüüg sin vollschtändig un in dokumèntèèchter Schrift vor Aadritt vo dè èrschtè Faart yzdrägè. S Faarzüügschiiheftle isch bi jedèrè Faart mitzfüürè un zuèschtändigé Personè uff Volangè uuszhändigè. Übber jedi Brüèfungs-, Tescht- odder Übberfüürungsfaart sin fortlaufendi Uffzeichnungè z füürè, us dènnè s vowendete Nummèrèschild, s Datum vo dè Faart, dè Aafang un s Ènd, dè Faarzüügfüürer mit sinèrè Aaschrift, d Faarzüügklassè un dè Hèrschteller vom Faarzüüg, d Faarzüüg-Identifizyrungsnummèrè un d Faartschtreggi ersichtlich isch.

D Bschtimmungè für diè rot Nummèrè sin dütlich voschärft worrè, well früèner öfter Schindluèder (Spritzfaartè, Schwarzfaartè usw.) dribbè worrè isch mit dèm Händlernummèrèschild, wa bi fäälendè Uffzeichnungè hinterhèr nimmi nõchvollzièbar gsi isch.

#### 07er-Kennzeichè

Roti Nummèrèschilder mit dé Folgenummèrè *07* chönnèd au a Brivatlütt uusgää wörrè, abber uusschlièßlich für Faarzüüg, wo mindeschtens 30&nbsp;Johr aalt sin odder, falls jünger, ènèrè Chlyseriè (wènniger wiè öppè 500 bauti Faarzüüg) zuèghörèd. Vor èm 1.&nbsp;März 2007 isch dié roti 07er-Nummèrè au für mindeschtens 20&nbsp;Johr aalti Youngtimer vorgsää gsi.

Mit dè Nummèrèschilder dürfèd nu Erprobungs- un Bewegungsfaartè, Probefaartè zum Faarzüügvokauf sowiè Faartè zuè Faarzüügdräffè gmacht wörrè; für diè regelmäßige Deilnaam am Strõßèvokeer hèn sèlli Faarzüüg è regulärs Nummèrèschild odder é Oldtimer-Nummèrèschild z haa. Zum Nõchwys isch è Faarzüügschiiheftle für roti Oldtimernummèrèschilder nõch èm Muschter vo dè  FZV vorgsää. S Kennzeiché darf nur a dè Faarzüüg vowendèt wörrè, für welli s uusgää worré isch.

Je nõch Zuèlassungsschtell chönnèd für jedi 07er-Nummèrè bis zuè zee, in andrè Fäll abber au belièbig vill Faarzüüg gnemmigt wörrè. S chönnèd au meereri Nummèrèschilder mit glycher Nummèrè uusgää wörrè, byschpillswys è großes länglichs für è Auto un è chlynes quadratisches für è Motorrad. Sèlli Nummèrèschilder sin stüèrlich begünschtigt, un Vosicherungé biètèd oft günschtigi Taryf dõdefür aa. Diè Dokumänt für d Genemmigung chönnéd je nõch Zuèlassungsschtell variyrè.

S rote 07-Kennzeichè isch nit nu i dè Bundesrepublik gültig. Uffgrund vo internationalè Abchòò mit voschidènè Staaté chönnèd Faarzüüg mit söttigè Kennzeichè au im Uusland bruucht wörrè.

Sèllèwäg gildèt s Rote Nummèrèschild 07 wiè all andri dütsche Nummèrèschilder au i dè Vodraagsschtaatè unter dè folgendè Bedingungè:
* D Ydragung vo dè Datè im Faarzüügschii wörd vo dè Behördè gmacht (Zuèlassungsschtell) un sèll isch im Faarzüügschiiheftle dokumentyrt (Amtsschtempfel).
* S Nummèrèschild darf au im Uusland nu für diè z Dütschland zuèlässigè Zwäck vowendet wörrè, also Probefaartè, Übberfüürungsfaartè, Wärchschtatt- un Yschtellfaartè sowiè Faartè zuè un uff Oldtimervoaaschtaltungè.
* Gegebènèfalls isch nõch dè allgemeinè Reglè è Grüèni Vosicherungschartè mitzfüürè.

Dé Gebruuch vom Rotè Nummèrèschild 07 isch in folgendè Länder grundsätzlich zuèlässig:
* alli EU-Mitglydschtaatè ußer Malta un Zǜpèrè,
* in Europa ußerdèmm: Andorra, Bosniè-Herzegowina, Georgiè, Kasachschtan, Lièchtèschtei, Mazedoniè, Monaco, Montenegro, Norwegè, San Marino, Schwiz, Serbiè, Ukraine un Wyßrussland,
* in Asiè: Bahrain, Iran, Israel, Kuwait, Pakischtan, Philippinè, Tadschikischtan, Turkmenischtan un Usbekischtan,
* in Afrika: Elfèbeiküschtè, Kongo, Marokko, Niger, Senegal, Seychellè, Simbabwe un Südafrika,
* in Amerika: Brasiliè, Guyana, Kuba un Uruguay.

Di Zuèlassung vo Oldtimer mit rotem 07er-Nummèrèschild isch i dè o.&nbsp;g. Länder nõch internationalem Rächt gültig. Zwar entschpricht s Rote Nummèrèschild bzw. s Kurzzitkennzeichè internationalè Vorschriftè, allerdings cha s vorchò, dass dè rote Faarzüügschii, wo au bim neuè Kurzzitnummèrèschild uusgää wörd, im Uusland nit akzeptyrt wörd, well er nit dè internationalè Strõßèvokeersübberiichòò vo 1926, 1949 un 1968 entschpricht. D Vowendung vo Rotè Nummèrèschilder cha im Uusland voeinzelt zu Probleem füürè. Uff dütscher minischterièller Ebeni wörd è Aaerkennung empfollè. S bschtòt allerdings keinerlei Rächtsaaschpruch un kei Gwäär für d Biibhaltung vo sèllèrè Praxis.

Abchòò übber diè gegèsitigi Aaerkennung vo dè jewyligè nationalè Übberfüürungs- un Probenummèrèschilder un dè entschprechendè Faarzüügbapyr bschtôn sit 1979 mit Öschterrych un sit èm 1. Januar 1994 mit Italiè. È söttigi Voybarung mit Dänemark isch 1990 kündigt worrè.

### Grüèni Nummèrèschilder

Grüèni Nummèrèschilder sin Kennzeichè mit grüèner Schrift uff wyßem Grund un suscht identisch mit normalem Nummèrèschild. Si wörrèd für stüèrbefreiti Faarzüüg ( KraftStG) wiè z.&nbsp;B. landwǜrtschaftlichi Faarzüüg, Faarzüüg vo gmeinnützigè odder Hǜlfsorganisationè, Schauschtellerfaarzüüg un sèlbschtfaarendi Arbètsmaschinnè (z.&nbsp;B. Krän un Bedongbumpè) uusgää, sowiè für Aahänger mit bschtimmtem Ysatzzwèck (z.&nbsp;B. für Böötli, Segelflugzüüg, Hund un Rösser). Uusgää wörrèd diè grüènè Nummèrèschilder vo dè Zuèlassungsschtell nu, wenn d Geneemigung für d Stüèrbefreiung vom Finanzamt vorlyt. Faarzüüg mit grüènè Nummèrèschilder zuè anderè Zwäck z bruuchè isch é Voschtooß gegè s Stüèrgsetz.

Bi Zallung von èrè erhöhtè Chraftfaarzüügschtüèr für s Zugfaarzüüg (nit bi Autos odder Motorräder) chan èn Laschtaahänger stüèrfrei gschtellt wörrè; sèll darf abber nu vo entschprèchend hochbschtüèrtè Faarzüüg zogè wörrè. Aahänger für dè Containerdransport, wo im kombinyrtè Vokeer vowendèt wörrè, sin stüèrbefreit, unabhängig vom stüèrliché Status vom Zugfaarzüüg ( KraftStG).

### Kurzzitnummèrèschilder

Kurzzitnummèrèschilder sin für Faarzüügübberfüürungè, Tescht- un Probefaartè für é bschtimmts, nit anderwitig zuèglõènè Faarzüüg vorgsää. Rächtlichi Basis für sèlli Nummèrèschilder isch  FZV (Probefaartè un Übberfüürungsfaartè mit Kurzzitnummèrèschilder). Sit èm 1. April 2015 müèn bi dè Zuèdeilung von èm Kurzzitnummèrèschild zuèsätzlich zuè dè bishèr schu nõchzwysendè Chraftfaarzüüg-Haftpflichtvosicherung au diè technischè Datè vom nit zuèglõènè Faarzüüg, für welles s Kurzzitnummèrèschild vowendèt wörrè soll, i dè neu gschtaltetè Zuèlassungsbescheinigung Deil 1 ydrait wörrè. Wenn s sich um è vokeerssichers Faarzüüg handlèt, wo keim gneemigtè Tǜp entschpricht odder für des kei Einzelgenemmigung erdeilt isch, darf s Faarzüüg mit èm Kennzeichè nur im Raamè vo dè Beschränkung bewegt wörrè, wo i dè Zuèlassungsbescheinigung Deil 1 ydrait isch. Ebbèso git s è Beschränkung, wo i dè Zuèlassungsbescheinigung Deil 1 ydrait worrè isch, wenn für s Faarzüüg keini gültigi Hauptuntersuèchung/Sicherheitsbrüèfung nõchgwisè wörrè cha. Bruucht wörrè dürfèd sèlli Nummèrèschilder nu mit eim einzigè Faarzüüg, è wechselndi Vowendung mit meerèrè Faarzüüg isch nit zuèlässig. Vo dè Regelungè hysichtlich vo dè Umwältblakettè sin sèlli Nummèrèschilder uusgnõ.

Si geltèd für högschtens füüf Dääg, dè letscht Daag vo dè Gültigkeit isch in èm gäälè Fäld am rächtè Rand vomèrkt, obbè dè Daag, drunter dè Monèt un unnè s Johr, jewyls zweischtellig. Voruussetzung für d Erdeilung isch bi nèrè natürlichè Person d Vorlaag von èm gültigè Personaluuswys odder èm Reisepass un èrè Meldebeschtätigung sowiè è gültigi Vosicherungsbeschtätigung (eVB-Nummèrè) für bis zuè füüf Dääg. Bi vill Vosicherungè bschtòt d Möglichkeit, sich d Vosicherungsprämiè vo dè Kurzzitzuèlassung uff è folgendi normali Aameldung aarechnè z lõ. Zwǜschè m 1. Novembèr 2012 un èm 1. April 2015 hèn Kurzzitkennzeichè nur no bi dè Zuèlassungsschtell vom Woonort vom Halter beaadrait wörrè chönnè. Sit èm 1. April 2015 langèt dè Nõchwys vom Standort vom Faarzüüg gegèübber dè Zuèlassungsschtell. Für s Erdeilè von èm Kurzzitnummèrèschild git s è bundeseinheitlichi Gebüür vo insgsamt 13,10&nbsp;Euro. D Gebüür setzt sich us 10,20&nbsp;Euro für d Zuèdeilung vom Kurzzitnummèrèschild + 2,60&nbsp;Euro für s Chraftfaartbundesamt + 0,30&nbsp;Euro für è bäppendes Sigel zämmè. (Geb.-Nr. 221.4, Geb.-Nr. 124, Geb.-Nr. 233 vo dè  für d Gebüürèordnung für Maßnaamè im Strõßèvokeer). D Gebüür cha no um bis zuè 0,60 EUR höcher si, wenn uffgrund vo dè technischè Ydragungè no bis zuè zwei Biiblätter uusgschtellt wörrè müèn.

#### Uussää
S Nummèrèschild enthäaltet s Standard-Unterscheidungszeichè vom Zuèlassungsbezirk (keini Alternatyvè) un èrè Nummèrè, wo mit *03* (sit 1.&nbsp;März 2007) odder *04* aafangt. Diè amtlichi Stempfelblakettè isch blau (un meischens us dè altè Version vo dè jewyligè Zuèlassungsblakettè abgleitet), un s Nummèrèschild hèt kei Eurofäld am linkè Rand ( FZV, relevant sin Abschnitt 1 sowiè 6 und 7).

#### Gschichte/Vorläufer
S Kurzzitnummèrèschild in sinèrè hütigè Form hèt 1998 s rote 04er-Kennzeichè abglöst, wo sich Brivatlüt vo dè Zuèlassungsschtell für maximaal füüf Dääg gää lõ hèn chönnè un denn zrugg gää hèn müèsè. Nõchdèmm dè Missbruuch vo Kurzzitnummèrèschild stark aagschtigè isch un è Zuènaam vom Handel mit Kurzzitnummèrèschilder feschtzschtellè gsi isch, hèt s zum 1. April 2015 è Gsetzänderung gää. Sit dèmm wörd s Kurzzitnummèrèschild èrscht zuèdeilt, wenn s Faarzüüg èm gnèmmigtè Tǜp entschprèchè duèt odder è Einzelgenemmigung erdeilt isch un è Chnraftfaarzüüg-Haftpflichtvosicherung bschtòt. Well s Kurzzitnummèrèschild a s Faarzüüg bundè isch, cha s nimmi an èm andrè Faarzüüg vowendet wörrè.

#### Uusland
D Zuèdeilung von èm Kurzzitnummèrèschild isch èn nationalè Vowaltungsakt, un dõdemit isch s Aabringè von èm Kurzzitnummèrèschild an è Faarzüüg, wo im Uusland isch, um s z.&nbsp;B. nõch Dütschland z übberfüürè, nit zuèlässig (voboteni Fèrnzuèlassung).

Für Uuslandsfaartè wörréd diè nationalè Zuèlassungsdokumänt durch d Deilnämmerschtaatè vom Wyner Übberychõ für dè Strõßèvokeer gegèsitig anerkannt. Allerdings sin Kurzzitnummèrèschilder un dè entschprechende Faarzüügschii gnau gnõ keini offizièllé Zuèlassungsdokumänt, well dõdemit dè Gebruuch vo Faarzüüg ußerhalb vom Zuèlassungsvofaarè gnemmigt wörd, wo i sellèrè Form nit unter s Strõßèvokeersübberychõ keit. Sèllèwäg chönnèd für Kurzzitnummèrèschilder im Uusland anderi Reglè gèltè wiè für reguläri Kennzeichè.

Innerhalb vo dè Europäischè Union isch d Deilnaam am gränzübberschritendè öffentlichè Strõßèvokeer grundsätzlich zuèglõ. Gründ für d Voweigerung chönnèd Mängel i dè Vokeerssicherheit, Faarzüügdièbschtaal odder d Ungültigkeit vo dè Zuèlassungsbescheinigung syy.

### Uusfuurnummèrèschilder

Internationali Kurzzitzuèlassungè mit rotem Rand uff dè rächtè Sitè sin Zuèlassungè für Übberfüürungszwäck is Uusland. S Datum uff èm rotè Streifè am rächtè Rand bezeichnèt nit d Gültigkeitsduèr vom Nummèrèschild un èm zuèghörigè Faarzüügbrièf, sèlli Duèr isch immer zwölf Mönet lang, dõfür abber s Ablaufdatum vom Vosicherungsschutz z Dütschland. S Faarzüüg muè vor Ablauf vo sèllèm Datum is Uusland uusgfüürt worrè sy un darf uff dütschè Strõßè aaschlièßend nimmi bewegt wörrè. Asè wörrèd im Uusland deilwys Faarzüüg mit abgloffenem Datum vom Vosicherungsschutz gfüürt. Dört muè unter Umschtänd è neui Vosicherung beaadrait wörrè. Am Aafang isch uff dè rotè Nummèrè s Ablaufdatum nu uff dè Monèt gnau aagää, spôter isch uff è tagesgnaui Aagaab umgschtellt worrè.

S Kennzeichè enthaaltèt s Kürzel vom Zuèlassungsbezirk, é roti Stempfelblakettè (wo meischtens us dè alté Version vom jewyligè ZuèlassungsblakettÈ abgleitet isch) un è Nummèrè mit zwei bis vyr Ziffèrè, gfolgt von èm Buèchstabbè, wo diè laufendi Seriè aagit un kei bsunderi Bedütung hèt. Ironischerwys ghörèd sèlli internationalè Nummèrèschilder zuè dè wènnigè Kennzeichètǜpè, wo s nit mit èm Europa-Merkmòl (Sternèchranz) un èm Nationalidätèkürzel git.

Vo 1910 bis 1988 hèt s Nummèrèschild d Form von èm ovalè Schild ghaa, wo èn Sigel vo dè Zollbehördè druff gsi isch. Sèll Sigel isch früèner mit èm Rychsadler un spôter mit èm Bundesadler vosää gsi. È Uusnaam bezüglich èm Sigel isch Wescht-Bèrlin gsi, wo s bis 1990 kein Bschtanddeil vo dè Bundesrepublik gsi isch.

Diè altè, ovalè Nummèrèschilder hèn *Zollnummèrèschilder* gheißè un hèt johrzeentelang è Doppelfungtion als
* Uusfuurnummèrèschild im hütigè Sinn, un
* Zollnummèrèschilder für uusländischi Faarzüüg, wo nõch Dütschland ygreist sin. S uusländische Nummèrèschild muè dèzuè abgschruubt odder vodeggt sy und durch s Zollnummèrèschild uusduuscht wörrè. Wè-mò Dütschland volõ hèt, hèt mò s Zollnummèrèschild a dè Gränzè widder abgää müèsè. Durch internationali Vodrääg isch sèlli Fungtion nõch un nõch wègkeit.

### Diplomatènummèrèschilder

Faarzüügnummèrèschild vom diplomatischè Corps fangt mit dè Ziffèrè Null (Botschafter un glychgschtellti Personè) odder è Nummèrèschild vom Zuèlassungsbezirk (übblicherwys *B* odder *BN*, suschtigs Botschaftspersonal un Konsulaat).

Rächts vo dè Blakettè hèn sèlli Nummèrèschilder èn Ländercode un nõchfolgend è ein- bis dreischtelligi Zaal, wo übblicherwys im Zämmèhang mit èm Rang vom Inhabers stòt. Chlyneri Zaalè hèn i dè Regel èn höcherè Rang. Diplomatischi Nummèrèschilder wörrèd nit nur a s Personal vo Botschaftè, sondern au a Mitarbeiter vo zaalrychè internationalè (zwǜschèstaatlichè) Organisationè uusgää, abber nit a dütschi Staatsbürger. Als personèbundeni Nummèrèschilder beschränkèd si dè Gebruuch vo entschprèchendè Faarzüüg uff dè Bsitzer von èm diplomatischè Uuswys (wo unter Umschtänd au a Famillièaaghörigi ooni eignes Ykommè uusgschtellt wörd, abber au nit a Dütschi) un Faarer im Diènscht vo dè jewyligè diplomatischè Missionè. Diplomatè vo zimli niddrigem Rang, z.&nbsp;B. Honorarkonsul, erhaaltèd keini Diplomatènummèrèschilder, dürfèd abber èn CC-Bäpper (Corps Consulaire) aabringè un chönnèd je nõch Standort ei – èm Bhördènummèrèschild zimli äänlichè – Nummèrèschild mit èm Kürzel vom Zuèlassungsbezirk un ènèrè Ziffèrèfolg mit *9* drin enthaaltè.

Wörd è Diplomatènummèrèschild gschtollè odder isch us andrè Gründ wègchò, chriègt s Faarzüüg è *[[Pseudonym|Alias]]-Nummèrè*: S Vorgänger-Nummèrèschild wird durch dè Buèchschtabbè *A* ergänzt un s aaltè Nummèrèschild für uugültig erklärt, bis d Spèrrfrischt vo eim Johr abgloffè isch. Dènõch darf d Zuèlassungsschtell s widder uusgää. Wörd au d Alias-Nummèrè vomisst, chunnt dè Zuèsatzbuèchschtbbè *B* zum Ysatz usw.

### NATO-Nummèrèschilder
Internationali Hauptquartyr vo dè NATO z Dütschland fürèd uff dè amtlichè Nummèrèschilder vo irer Diènschtfaarzüüg als Unterscheidungszeichè è *X*, wellèm è vyrschtelligi Zaal folgè duèt. Au wenn  FZV d Uffgabè vo dè Zuèlassungsbhördè für sèlli Faarzüüg vo dè Zentralè Milidärchraftfaartschtellè vo dè Bundesweer übberdrait hèt, sin d Faarzüüg mit èm X-Kennzeichè keini Diènschtfaarzüüg vo dè Bundesweer. D Zuèlassung un diè technischi Übberwachung vo dè Faarzüüg wörd nõch dè Vorschriftè vo dè StVZO, dè Faarzüüg-Zuèlassungsvoordnung, èm Chraftfaarzüügsachvoschtändigégsetz un dè 15.&nbsp;Uusnaamevoordnung zuè dè Strõßèvokeerszuèlassungsordnung durrègfüürt.

Nõch sellèrè müèn d Faarzüüg, wo mit *X* kennzeichnèt sin, zuè regulärè Hauptuntersuèchung un Abgasuntersuèchung. D Sicherheitsbrüèfung cha abber au vo Wärchschtättè vo dè Bundesweer gmacht wörrè. Dõdemit stôn sèlli Faarzüüg im Gegèsatz zuè dènnè vo dè Bundesweer mit èm Kennzeichè *Y*, wo im Raamè vo dè Technischè Materialbrüèfung (TMP) vom Fachpersonal vo dè Bundesweer brüèft wörrèd.

Auch sèlli Schilder müèn nit reflektyrend sy un s git si nit i dè Euro-Version. S git au roti Nummèrèschilder, wo mit *X* aafangèd.

### Witteri Milidärnummèrèschilder
Z Frankrych stationyrti Aaghörigi vo dé Bundesweer (dütschi Soldatè un ziviles Gefolge, d.&nbsp;h. Bundesweervowaltung bzw. berächtigti Famillièaaghörigi) hèn è eignes Nummèrèschild, wo mit *DF* aafangt un wyßi Schrift uff schwarzem Grund hèt. Dõdruff chömméd vyr Ziffèrè vo 0001 bis 9999. S Kürzel *DF* isch è asè benamstes französischs Domänèkennzeichè (Kennzeichè von èm Staat) un bedütet *Douanes Françaises*. S handlèt sich dõdemit um è Zolluusschlusskennzeichè.

Dütschi Soldatè, wo z Holland stationyrt sin, hèn dört au è eignes Nummèrèschild. Sèll hèt gääli Schrift uff schwarzem Grund un fangt mit *AF* aa. Sit dè Änderung vom Seedorfer-Vodraag sièt s Nummèrèschild anderscht uus: S hèt schwarzi Schrift uff gäälèm Grund un isch vo normalè holländischè Nummèrèschilder nit z unterscheidè.

Au diè Soldatè vo dè US-Streitchräft, wo z Dütschland stationyrt gsi sin, hèn i dè Johr 2000 bis 2005 è Nummèrèschild bruucht, wo mit èm dütschè bis uff dè Inhalt vom Euroband identisch gsi isch (sognanntes Lookalike-Kennzeichè; mit *AD*, *AF* odder *HK* hèn si aagfangè; s hütige Kennzeichè *HK* für dè Heideschrais hèt bis 2011 no nit exischtyrt). Uffgrund vo Sicherheitsbedenkè wörd sit Éndi 2005 è regulärs dütsches Nummèrèschild vom jewyligè Zuèlassungsbezirk vowendet, wo dè Soldat woont bzw. sin Diènschtsitz hèt. Für Diènschtfaarzüüg wörd witterhy d Kennung *IF* bruucht. Witterhy wörd *QQ* für Übberfüürungsnummèrèschilder bruucht sowiè *T* für roti Nummèrèschilder.

Als temporäri Schilder mit roter Nummèrè wörrèd au Nummèrèschilder mit èm Buèchschtabbè *T*, gfolgt von érè Abkürzung für diè uusgäbbendi Garnison un èrè füüfschtelligè Zaal usègää worrè, z.&nbsp;B. *T&nbsp;GR&nbsp;00042* us èm Berych Grõfèwöör odder *T&nbsp;HS&nbsp;00150* für Hoèfels.

Für d Soldatè vo folgendé Länder, wo z Dütschland stationyrt sin bzw. gsi sin, exischtyréd eigeni Kennzeichè:
* Belgiè (wyßi Schrift auf schwarzem Grund) – sit èm Abzug vo dè belgischè Streitchräft z Dütschland im Johr 2004 nur no sèltè für milidärischi Vobindungselemänt z sää. Sèlli Nummèrèschilder sin mittlerwyl durch wyßi Nummèrèschilder mit roter Schrift ersetzt (landestǜpisch) un hèn diè fescht Kombination *B–123–X* (vornè wèg è *B*, gfolgt vo belièbigèr dreischtelliger Zaal sowiè èm Buèchschtabbè vo *A* bis *Z*),
* Frankrych (silberni Schrift uff blauem Grund) – sit èm Abzug vo dè französischè Streitchräft z Dütschland im Johr 1999 nur no Aaghörigi vom französischè Aadeil a dé Dütsch-Französischè Brigadè, Aaghörigi vo französischè militärischè Vobindungselemänt z Dütschland und Aaghörigivo dè letschtè französischè Einheitè z Saarburg (Landchrais Tryr-Saarburg) sowiè französischi Aagehörigi vo Nato-Einheitè, wo z Dütschland stationyrt sin.
* Großbritanniè git für sèlli Fäll keini gsonderti Kennzeichè mee uus. D Soldaté bruuchèd dört s reguläre britische Nummèrèschild, abber au dütschi Nummèrèschilder,
* Kanada (roti Schrift auf wyßem Grund), zwei Buéchstabbé un drei Ziffèrè, hüüfig mit dè Vogaab vo zwei Buèchschtabbè in Vobindung mit èm Stationyrungsort (z.&nbsp;B. WE bi Faarzüüg von Aaghörigè vo dè Streitchräft, wo z Wesel stationyrt sin)
* Holland (wyßi Schrift uff schwarzem Grund)

## Voschidenes
### Uusbau vom Sischteem
S neue, ab 1956 z Weschtdütschland ygfüürte Sischteem hèt söllè uusreichend sy für dè erwartete große Zuèwachs aa Chraftfaarzüüg bi glychzeitiger Aabassungsfähigkeit a voänderti europolitischi Gegebbèheitè. Asè hèt s Saarland (1957) un d Chrais i dè ehemòligè DDR (1991) ooni größeri Schwirigkeitè i s Sischteem übbernõ wörrè hèt chönnè. Dõdezuè möge bydrait haa, dass für sèlli schu im Voordnungsentwurf vo 1956 Kennzeichè im sognanntè Oschtzonèvozeichnis reservyrt gsi sin. I Letschterem sin au diè Dütschè Oschtgebièt enthaaltè, well d Bundesrepublik zum dõmòligè Zitpungt uff sèlli no Aaschpruch erhobbè hèt. Nõch èm völkerrächtlichè Vozicht uff sèlli Gebièt sin sèlli Vorschtellungè perdu.

Im Kontegscht mit dè Gründung vo dè Stadt Laan isch 1977 entschiddè worrè, als Unterscheidungszeichè für d Stadt un dè Laan-Dill-Chrais s *L* z bruuchè, obwoll dèm sini Vowendung im Fall von èrè Widdervoeinigung für d Stadt un dè Landchrais Leepzisch vorgsää gsi isch. Dass es mòl dõdezuè chunnt, isch dõmôls kei Idee mee gsi. Au nõchdèm d Stadt Laan widder uffglöst worrè isch, isch es Unterscheidungszeichè für dè Lahn-Dill-Chrais erhaaltè blibbè. Èrscht am 1. Novembèr 1990 hèt sèllè diè neui, bis hüt gültigi Kennung *LDK* chriègt. Bi dè Yfüürung vom *L* z Leepzisch un im glychnammigè Landchrais hèt mò sich dõdemit gholfè, dass für Leepzischer Kennzeichè sèbbi im Laan-Dill-Chrais no nit uusgäènè Nummèrègruppè, vor allem diè dõmòligi Gruppè IIIb – hüt Gruppè e – (luèg obbè unter Erkennungsnummèrè), vowendet worrè.

Mit dè Gebiètsreform z Sachsè-Aahalt 2007 sin widderum uuslaufendi Unterscheidungszeiché neu vogää worrè: *HZ* isch urschprünglich vom 1. Januar 1991 bis zum 31.&nbsp;Dezembèr 1993 für dè Chrais Härzbärg (hüt: Landchrais Elbè-Elschter) uusgää worrè un wörd sit èm 1. Juli 2007 für dè Landchrais Harz vowendèt, ebbèso wiè *BK* für dè ehemõlige Landchrais Backnang un hüt für dè Landchrais Börde z Haldensläbbè.

Dè Vokeersminischterkonferènz vo dè Länder isch im April 2011 empfollè worrè, d Widderyfüürung vo uuslaufendè Kfz-Kennzeichè durch è Änderung vo dè Faarzüüg-Zuèlassungsvoordnung möglich z machè. Dè Bundesvokeersminischter Peter Ramsauer hèt im Auguscht 2012 in Uussicht gschtellt, dass d Städt un Gmeinde iri Unterscheidungszeichè in Zuèkumpft frei wäälè dürfè. Näbbè dè Widderyfüürung vo Altkennzeichè sött denn au d Yfüürung vo völlig neuè Unterscheidungszeichè möglich z sy. Diè entschprèchendi Voordnung hèt dè Bundesrõt am 21. Septembèr 2012 beschlossè, allerdings mit dè Yschränkung, entschprèchend dè Forderung vo dè Vokeersminischterkonfèrènz lediglich uuslaufendi Unterscheidungszeichè widder zuè z lõ. Diè Vorschrift, wo sich uff sèll bezièt, isch am 25. Oktobèr 2012 im Bundesgsetzblatt vokündet worrè un isch am 1. Novembèr 2012 in Chraft drèttè.

Entscheidend für sellè Beschluss isch unter andrem diè *Initiativè [[Kennzeichenliberalisierung|Kennzeichèliberalisyrung]]* vo dè Hochschuèl Heilbronn. Diè Initiatyvè hèt vo 2010 bis 2012 übber 50.000&nbsp;Personè in über 200 Städt befrõgt, ob si sich d Widderyfüürung vo dè aaltè Nummèrèschilder wünschèd. D Uuswärtung vo dè Umfrõgeergebnis hèt ergää, dass mee wiè 72&nbsp;Brozènt vo dè befrõgtè Personè sich d Widderyfüürung vo dè aaltè Nummèrèschilder wünschèd.

In allè Flächèländer mit Uusnaam vom Saarlande sin druffhy ab èm 9. Novembèr 2012 annèdubaki uuslaufendi Unterscheidungszeichè widder ygfüürt worrè. Well d Aadrääg für d Widderyfüürung vo Altkennzeichè jederzit möglich isch, ändert sich d Aazaal vo dè Widderyfüürungè aadauernd.

### Unerwünschti Erkennungsnummèrè

Nõch  vo dè Faarzüüg-Zuèlassungsvoordnung sin Unterscheidungszeichè, Erkennungsnummèrè sowiè Kombinationè us Unterscheidungszeichè un Erkennungsnummèrè unzulässig, wo gegè diè guètè Sittè voschtoßè. D Vowaltungsvorschrift für d Faarzüüg-Zuèlassungsvoordnung git d Empfeelung a d Zuèlassungsschtellè, keini Buèchschtabbèpärli z vogää, wo uff nationalsozialistischi Organisationè Bezug nämmèd. Sèlli sin: *HJ* (Hitlerjugend), *KZ* (Konzentrationslager), *NS* (Nationalsozialismus), *SA* (Sturmabteilung) un *SS* (Schutzschtafflè).

*AH* (Adolf Hitler), *HH* (Heil Hitler) un *SD* (Sicherheitsdiènscht) wörrèd nu vo wènnig Zuèlassungsbehördè nit uusgää. *IS* (Islamischè Staat) wörd z Düsseldorf, im Landchrais Warburg-Bièdèkopf un z Darmschtadt nimmi vogää. Witterhy sin Kombinationè mit èm Zuèlassungsbezirk nit erwünscht, wenn sèlli eini vo dè o.&nbsp;g. Kombinationè ergit. Für Stuègètt wörrèd byschpillswyse d Erkennungszeichè *A*, *S*, un *D*, für Köln wörd *Z* nit vogää. Allerdings sin in Einzelfäll sèlli Kombinationè vo dè Zuèlassungsschtellè vogää worrè. Asè isch im Zuèlassungsbezirk vo dè Region Hannover *J* èn zuèlässigè un vom zuèschtändigè Minischter nicht witter reklamyrte Erkennungsbuèchschtabbè. Zwǜschèzitlich wörrèd Kennzeichè mit *J* nimmi vogää, aktuèll wörrèd söttigi Kennzeichè widder uusgää. Witteri Buèchschtabbèkombinationè, wo nit vogää wörrèd, sin z Stuègètt *S ED* (Sozialistischi Einheitspartei vo Dütschland), z Nürnbärch *N PD* (Nationaldemokratischi Partei vo Dütschland), im Landchrais Nürnbärcher Land *N S* un *N SU*, im Chrais Warèdorf *WAF FE*, im Chrais Steiburg *IZ AN* (Nazi ruggwärts glèsè), im Chrais Dithmarschè *HEI L*. Dè Landchrais Règènsburg z Bayern hèt gegè d Empfeelungè vom Bundesvokeersminischterium bis Aafang Oktober 2012 no s Buèchschtabbèpärli *NS* vogää. Èrscht nõchdèmm è lokali Ziting d Bhördè druff uffmerksam gmacht hèt, sin söttigi Autonummèrè nimmi vogää worrè. Dè Landchrais Schwandorf hèt nõch dè Widderyfüürung vom Unterscheidungszeichè *BUL* d Buèchschtabbèkombination *BUL LE* als möglichi Beleidigung für aaschtößig eschtimyrt un git sèbbi nimmi uus. Im Gegèsatz dezuè vogit s Strõßèvokeersamt Aachè s Buèchschtabbèpärli *AB* un dõdemit d Kombination *[[A.C.A.B.#Verwendung als Autokennzeichen|AC AB]]* (*All Cops Are Bastards* – ‚Alli Bolizischté sin Baschtard‘). Im Chrais Wesel wörd uff d Kombination *MO RD* vozichtet. Im Rhy-Sièg-Chrais wörd d Kombination *SU FF* in Einzelfäll nit vogää.

Z Brandèburg wörrèd sit Juni 2010 vo dè dörtigè Kfz-Zuèlassungsschtellè keini Nummèrèschilder mee neu vogää, wo mit Adolf Hitler, èm Hitlergruèß bzw. ähnlichè rächtsekstreemè Sǜmbol assoziyrt wörrè chönnè. Bedroffè sin Nummèrèschilder, wo uff *88*, *888*, *8888*, *188*, *1888* sowiè *8818* uffhörèd. Au d Kombinationè *HH 18* sowiè *AH 18* wörrèd sitdèm nimmi uusgää.

### Wunschkennzeichè

Sit mindeschtens 1994 isch es möglich, gegè è bundeseinheitlichi Gebüür vo zur Zit 10,20&nbsp;Euro (Geb.-Nr.&nbsp;221 vo dè  für Gebüürèordnung für Maßnaamè im Strõßèvokeer) è Wunschkennzeichè zu chriègè. Fascht alli Zuèlassungsschtellè biètèt inzwǜschè è Online-Reservyrung aa. Für è söttigi Vorabreservyrung isch grundsätzlich è zuèsätzlichi Gebüür vo 2,60&nbsp;Euro fällig, d Gsamtgebüürè vo 12,80&nbsp;Euro wörd für è Wunschnummèrèschild mit Vorabreservyrung volangt.

### Bsunderi Zuèlassungsbezirk
Scho vor Inchraftdrèttè vo dè Änderung vo dè Faarzüüg-Zuèlassungsvoordnung, mit dèrrè sit èm 1. Novembèr 2012 d Vogaab vo mengè Unterscheidungszeichè innerhalb von èm Zuèlassungsberychs möglich gmacht worrè isch (Nummèrèschildliberalisyrung), hèt s è ganzi Reiè vo Bsunderheitè bi dè Zuèwysung vo Unterscheidungszeichè gää:

#### Baddè-Württèbärg
D Gmeind Büsingè (Kennzeichè *BÜS*, ghört zum Landchrais Konschtanz mit èm Kennzeichè *KN*) hèt als dütschi Exklavè i dè Schwiz sit èm 1.&nbsp;Januar 1968 è eignes Unterscheidungszeichè für s Erlychtèrè vo dè Gränzkontrollè. Vogää wörrèd nu d Buèchschtabbè-Kombinationè *BÜS-A* (vozollti Faarzüüg) un *BÜS-Z* (innerhalb vo zwei Johr z vozollè).

#### Bayern
Diè chraisfreyi Stadt Coburg un dè Landchrais Coburg hèn zum 1. Dezembèr 2014 dè Zwèckvoband Zuèlassungsschtell Coburg bildèt. D Faarzüüg, wo sitdèm neu zuèglõ worrè sin, chönnèd nimmi nõch èm Zuèlassungsbezirk Stadt odder Landchrais unterschiddè wörrè.

#### Land Bremè
Im Land Bremè füürèd diè chraisfreiè Städt Bremè un Bremerhavè mit *HB* s glychè Unterscheidungszeichè, obwoll si öppè 60&nbsp;Kilometer usènand ligèd. Für d Unterscheidung hèn d Bremerhavner Nummèrèschilder immer èn Buèchschtabbè un vyr Ziffèrè (Gruppè d; luèg obbè unter *Erkennungsnummèrè*).

#### Hessè
Hanau hèt als chraisaaghörigi Stadt mit Sonderschtatus im Main-Kinzig-Chrais am 1. Juni 2005 s Kennzeichè *HU* bhaaltè chönnè, wôrend alli andrè Gmeindè vom Landchrais, wellè sin Sitz vo Hanau nõch Gelnhuusè volagerèt hèt, d Kennung *MKK* erhaaltè hèt.

D Sonderschtatusschtadt Wetzlar im Lahn-Dill-Chrais isch am 1. Juli 2012 Dräger von èrè eigenè Zuèlassungsbehördè un hèt s eigene, scho vor dè Chraisgebiètsreform z Hessè vom Landchrais Wetzlar gfüürte Unterscheidungszeichè *WZ* chriègt. Uff dè glychè Grundlaag hèt diè chraisaaghörigi Sonderschtatusschtadt Rüsselsheim aagschtrebt, 2014 s eigene Unterscheidungszeichè *RÜS* z chriègè.

#### Mecklèburg-Vorpommèrè
Nõch dè Chraisreform z Mecklèburg-Vorpommèrè hèn diè ehemòligè chraisfreiè Städt Greifswald, Neubrandèburg, Stralsund un Wismar iri früènèrè Unterscheidungszeichè bhaaltè, wôrend diè neu bildetè Landchrais neui Unterscheidungszeichè erhaaltè hèn. Aafangs hèt d Inslè Rügè au irè ehemòligs Unterscheidungskennzeichè bhaaltè, welles abber in è Alternatyvkennzeichè für dè Landchrais Vorpommèrè-Rügè umgwandlèt worrè isch.

#### Saarland
St. Ingbärt (Kennzeichè *IGB*, im Saarpfalz-Chrais mit Kennzeichè *HOM*) un Völklingè (Nummèrèschild *VK*, im Regionalvoband Saarbrüggè mit Nummèrèschild *SB*) füürèd als Mittelschtädt nõch saarländischem Kommunalrächt è eignes Unterscheidungszeichè.

### Motorradkennzeichè

Zweiräder, Trikes un vowandti Faarzüüg hèn hüt grundsätzlich nu ei Nummèrèschild, wo am Heck vom Faarzüüg befeschtigt isch. Bi Motorräder isch no i dè èrschtè Hälfti vom 20.&nbsp;Johrhundert è bogenes Schild uff èm vorderè Schutzblèch (i dè Faarrichtung nõch) üblich, wo abber i dè Nõchchriègszit z Dütschland un andrè Länder wègè dè Gfôrdung vo andrè Vokeersteilnämmer bi Zämmèschtöß abgschafft worrè isch. Glychwoll isch d Vowendung vo söttigè Nummèrèschilder bis hüt nit vobotè, wa öppè bi Oldtimer uusgnutzt wörd.

Sit Aafang April 2011 lòt d Faarzüüg-Zuèlassungsvoordnung für Motorräder d Vowendung von èm Chraftradnummèrèschild mit dè bis dört Chlychrafträder un speziellè, bspw. amrikanischè Faarzüüg vorbhaltenè chlynèrè Schrift zuè; D Höchi vo sèllè Kennzeichè isch uff s normale Maß vo zweizyligè Nummèrèschilder (200mm) feschtglait, d Breiti darf zwǜschè 180&nbsp;mm un 220&nbsp;mm bedrägè dürfè. Zweizyligi Nummèrèschilder a Chrafträder, dürfèd entschprèchend sèllè bi Pkw, witterhy bis zuè 280&nbsp;mm breit sy, wenn si mit normal großè Zeichè vosää sin.

### Vosicherungsnummèrèschilder

È baar Faarzüügklassè sin vo dè Zuèlassung uusgnõ, müèn abber è Vosicherungskennzeichè zum Nõchwys von èrè gültigè Vosicherung drägè, um am Strõßèvokeer deilnää zu dürfè:
* Chlychrafträder, Mofas un Lychtchraftfaarzüüg mit èrè bauartbedingtè Högschtgschwindigkeit vo maximaal 45&nbsp;km/h
** bi zweirädrigè Faarzüüg darf dè Hubraum nit größer als 50&nbsp;cm3 syy (Vobrennungsmotor) bzw. d Leischtung nit mee wiè 4&nbsp;kW bedrägè.
** bi dreirädrigè Faarzüüg gildèt sèbbi Hubraumbeschränkung für Frèmdzündungsmotorè, für anderi Motorè d Leischtungsbeschränkung uff 4&nbsp;kW
* motorisyrti Krankèfaarschtüèl mit èm Leergwicht vo maximaal 300&nbsp;kg, èm zuèlässigè Gsamtgwicht vo maximaal 500&nbsp;kg, ènèrè maximalè Breiti vo 110&nbsp;cm un èrè bauartbedingtè Högschtgschwindigkeit vo maximaal 15&nbsp;km/h
* vyrrädrigi Lychtchraftfaarzüüg mit ènèm Leergwicht (ggf. ohni Batteriè) vo maximaal 350&nbsp;kg. Dõ geltèt diè glychè Beschränkungè in Bezug uff Hubraum, Högschtgschwindigkeit un Leischtung wiè bi dè Chlychrafträder

S Nummèrèschild wörd ab 1. März all Johr bis Èndi Februar vom folgendè Johr (Vosicherungsjohr) in èrè jewyls anderè Schriftfarb uusgää un cha bi Bankè un Vosicherungè erworbè wörrè. S Schild isch zweizilig (drei Ziffèrè und drei Buèchschtabbè), hochformatig un dütlich chlyner (130 mm × 105,5 mm) als normali Kfz-Nummèrèschilder. D Nummèrè isch nit spezièll a s Faarzüüg bundè, sondern wörd meischtens zuèfällig vogää. Aahand vo dè drei Buèchschtabbè cha d Vosicherungsgsellschaft ermittlèt wörrè. S Kennzeichè isch keini behördlichi Zuèlassung, well (mit èrè Haftpflichtvosicherung) d Erlaubnis zuè dè Deilnaahm am öffentlichè Strõßèvokeer durch d ABE vom Faarzüüg dokumentyrt wörd. D Schriftfarbè sin, im jöhrlichè Wèchsel zum 1.&nbsp;März, Schwarz, Blau un Grüè uff reflektierendèm, wyßem Hintergrund. S Johr, in dèm s Nummèrèschild gültig isch, isch nòmòl i dè unterschtè Zylè aagää. Sèllèwäg isch s nit möglich, è Nummèrèschild drei Johr spôter nòmòl z bruuchè.

Uff èm unterè Rand stòt je nõch Vosicherungsunternämmè GDV (ehemòls: *HUK Voband*). Drübber usè git s noch roti Nummèrèschilder, wo nu a Händler für Brüèfungs-, Probe- un Übberfüürungsfaartè uusgää wörrèd. Sèlli Nummèrèschilder fangèd immer mit èm Buchstaben *Z* aa, um èn Missbruuch mit andrè Vosicherungskennzeichè z vomiidè, well i dè Begleitpapyr kei spezièlls Faarzüüg ydrait isch.
: *Farbè* *dè gegèwärtigè Kennzeichè ab 1. März vom jewyligè Johr:*
:

### Zuèlassungsbezirk mit dè wènnigschtè Autos
Bis zu dè Nummèrèschildliberalisyrung isch s sèltenschti z Dütschland vogäèni Kennzeichè sèll vo dè Exklavè Büsingè *BÜS*. Sitdèm git s neu ygfüürti Nummèrèschilder, wo bis jetzt no sèltener sin. Well abber diè betrèffendè Zuèlassungsbezirk alli mitènand è Villfachs a Ywooner hèn, chan s sich um èn vorübergehendè Zuèschtand handlè. Büsingè isch nõch wiè vor dè chlynscht Zuèlassungsbezirk vo Dütschland.

Diè folgendi Tabellè zeigt d Zuèlassungsbezirk mit dè wènnigschtè aagmeldetè Faarzüüg z Dütschland (Stand: 2005, Quällè: KBA)
:

### Umlut in Unterscheidungszeichè

D Umlut (Ä, Ö un Ü) findèd nu bi dè Unterscheidungszeichè, abber nit bi dè Erkennungsnummèrè Vowendung. Gegèwärtig sin nu Unterscheidungszeichè mit *Ö* (z.&nbsp;B. in *GÖ*) un *Ü* (z.&nbsp;B. in *WÜ*) feschtgsetzt; dè Buèchschtabbè *Ä* hèt sich bis jetzt nu im derzit uffghobbènè Unterscheidungszeichè vom 1973 uffglöstè Landchrais Säckingè *(SÄK)* befundè. Für s Euro-Nummèrèschild isch au für s *Ä* im Raamè vo dè FE-Schrift è Schriftzeichè für diè sit 1994 vogäènè Euro-Kennzeichè entwicklèt worrè. D Schrifthöchi vo dè Umlüt (yschlièßlich vo dè Püngt) isch auch dè FE-Schrift identisch mit dè übrigè Buèchstabbè un Ziffèrè.

Bis 1994 hèt dè Grundsatz goltè, Kombinationè für unterschydlichi Zuèlassungsbezirk, wo sich nu durch dè Umlut un dè dezuèghörigè Vokal vonènand unterscheidè duèn, nit z vogää, um Vowechslungè z vomydè. Mit dè Vogaab vo dè Kombination *BÖ* a dè Bördechrais z Sachsè-Anhalt isch sebbè Grundsatz 1996 brochè worrè, well d Kombination *BO* scho für d Stadt Bochum vowendet worrè isch. Nõchdèm sèll vor allem im Uusland zuè Vowechslungè gfüürt hèt, isch 2007 s *BÖ* im Zämmèhang mit dè Zämmèlegung vom Bördechrais mit èm Ohrèchrais zum Landchrais Börde durch *BK* ersetzt worrè, abber im Novembèr 2012 im Zuug vo dè Kennzeichèliberalisyrung widder als Option zuèglõ worrè.

### Auto-Nummèrèschilder in Filmbroduktionè

Für Autos, wo als Requisitè in Film- un Fernseebroduktionè vorchömmèd, wörrèd statt amtlich zuèglõènè Kfz-Nummèrèschilder hüüfig fiktivi Film- bzw. asè gnennti Spylkennzeichè vowendet, well uss Gründ vom Datèschutz amtlich vogäèni Kennzeichè in Film- un Werbeuffnaamè nu denn erkennbar sy dürfèd, wenn d Zuèschtimmung vom Faarzüüghaalter vorlyt.

### Uusländischi Nummèrèschilder, wo fascht glych gmacht sin

* Z Auschtraliè git s in è baar Bundesschtaatè gegè Zuèsatzkoschtè spezièlli Versionè vo Nummèrèschilder, wo dè dütschè äänle düèn.
** Z Victoria isch s Nummèrèschild mit èm dütschè bis uff dè Inhalt vom Euroband identisch. S fangt immer mit *V* für Victoria (z Dütschland: Vogtlandchrais). Näbbè dè normalè Euro-Größi git s au no è chlyners Format für Faarzüüg mit Schilderraamè i dè US-amrikanischè/auschtralischè Norm.
** Z New South Wales git s è Schild fascht wiè z Victoria, allerdings fangt s dört immer mit *N* für New South Wales (z Dütschland: Nürnbärch odder Nürnbärcher Land) aa. S wörd dõ zuèsätzlich au mit èrè wyßè Schrift uff schwarzem Grund aabotè (negativi Schriftdarschtellig). S Schild koschtet näbbè dè Zuèsatzgebüürè vo 400&nbsp;AU$ bi dè Uusgaab (öppè 310&nbsp;Euro; Stand: März 2013) au no è jöhrlichi Luxusschtüèr vo 99&nbsp;AU$, wenn dè Fahrzüüghalter dè Inhalt personalisyrè möcht. D Strõßèbehördè vo New South Wales git è Empfelig für sèll Nummèrèschild für „Lüt, wo irèm Faarzüüg èn europäischè Touch gää wènn“.
** Z Queensland git s *Euro-look-alike*-Nummèrè, wo mit ènèm *Q* für Queensland aafangèt.
* Uff grychischè Lkw-Nummèrèschilder cha s Blakettè gää, wo dè dütschè TÜV-Blakettè zimli äänlè düèn, allerdings wörd dört è serifèbetonti Schrift vowendèt.
* Glychwoll äänlèd diè z Litauè gebrüüchlichè Blakettè vo dè Hauptuntersuèchung (litauisch TA = techninė apžiūra) sèbbè vo dè dütschè Pendants.
* D FE-Schrift vom dütschè Nummèrèschild wörd unter andrem au uff Nummèrèschilder z Bosniè un Herzegowina, Kamerun, Malta, Namibia, Sierra Leone, Sri Lanka, Südafrika, Kuba un Uruguay vowendèt.

## Literadur
* Andreas Herzfeld: *Die Geschichte der deutschen Kfz-Kennzeichen* (= *Beiträge zur deutschen Automobilgeschichte*. Bd. 1). Dütschi Gsellschaft für Flaggèkunde e.&nbsp;V., Bèrlin 2010, ISBN 978-3-935131-11-7.

## Weblinggs

* Übberbligg vom Bundesminischterium für Vokeer un digitali Infraschtruktur
* Ort zum Nummèrèschild-Kürzel suèchè un umkeert
* Wissenswertes übber dütschi un europäischi Kennzeichè
* Übbersicht übber diè gsamti dütschi Nummèrèschildgschichtè
* Witteri, auch historischi Informationè übber dütschi Kennzeichè
* Fotos deutscher Nummernschilder, mitunter au vo zimli seltènè
* Галерея автомотостарины. Номерные знаки. Германия (до 1945 года).– Fotos vo Nummèrèschilder z Dütschland vo 1945 mit dè Faarzüüg, wo dezuè ghörèd (alphabetisch sortiert)
* Witteri Informationè übber dütschi Nummèrèschilder

## Einzelnõchwys